
PENTRU SPOVEDANIE 


alcătuit de 


STAREŢUL GHEORGHE 
ZĂVORÂTUL DIN ZADONSK 


cuprinzând și rugăciuni 

de pocăință și mărturisire 
ale 

Sfinţilor Ierarhi și Stareţi 

DE KRONSTADT + EVRASTIE DIN PUSTIA 

DE LA OPTINA + MANUIL LEMEȘEVSKI - JOAN 

ȘAHOVSKI - ANTONIE DE SUROJ 


ci 
Primiţi un crâmpei 
din cugetul senin al Sfinţilor, 
vizitând 

FABRICA DE GÂNDURI BUNE 

un proiect desfășurat sub patronajul 
Bisericii Ortodoxe Misionare a Studenţilor 

din Cluj-Napoca 

PROLOG 


Apropierea de Sfânta Euharistie are 
trebuință de luare-aminte și cuget curat, după 
cuvântul de îndemn care se rostește în timpul 
Sfintei Liturghii înainte de împărtășirea 
credincioșilor: „Cu frică de Dumnezeu, cu 
credinţă și cu dragoste să vă apropiați”. 

O treaptă de căpătâi în pregătirea primirii 
Sfintei Euharistii este Sfânta Spovedanie, 
poarta de taină prin care ne înfățișăm înaintea 
Mântuitorului Hristos așa cum suntem, 
avându-l ca martor pe duhovnic, preot al 
Dumnezeului Celui Preaînalt și mijlocitor 
pentru noi înaintea Sa. 

Păcatul dintru început al strămoșilor i-a 
făcut pe aceștia să uite de Domnul și să 
zidească în mintea și în inima lor o lume pe 
care ei socoteau că este — măcar și pentru un 
răstimp -— în afara privirii veșnice și atotcu- 
prinzătoare a lui Dumnezeu. Această orbire 
sufletească o purtăm cu toții, până azi, iar 
începutul tămăduirii stă în puterile noastre. 
Este un act de curaj, însă această strădanie nu 


este desăvârșită de la prima mărturisire 
+++4+44%44444449%44++1%4%4+4+4+++%+42 5 +++ 


E să da e al e di E le DE uit Dl e d d e e d d d a d 
conștientă. Sfânta Spovedanie este un urcuș 
prin care omul intră pe calea ce duce la 
împărtășirea cu Trupul Domnului Hristos, 
Care, venind EI Însuși întru noi, ne arată lucruri 
pe care înainte de a primi lumina Sfintei Îm- 
părtășanii nu le puteam deosebi în sufletul 
nostru. Astfel, primirea Euharistiei ne ajută să 
înțelegem din propriile mișcări lăuntrice că 
Lumina lui Hristos nu are nici o părtășie cu 
întunericul. În felul acesta începe să se facă 
simțită tot mai mult prezenţa lui Dumnezeu 
în viaţa și în sufletele noastre. Nu zadarnic, 
însăși rânduiala Spovedaniei îndeamnă pre- 
otul să-i spună aceste cuvinte pline de trezvie 
și adevăr celui care vrea să se mărturisească: 
„lată, fiule, Hristos stă nevăzut, primind 
mărturisirea ta cea cu umilință. Deci nu te 
rușina, nici te teme ca să ascunzi de mine vreun 
păcat, ci fără sfială spune toate câte ai făcut, ca 
să iei iertare de la Domnul nostru isus Hristos. 
Iată și sfânta Lui icoană înaintea noastră este. 
Și eu sunt numai un martor, ca să mărturisesc 
înaintea Lui toate câte-mi vei spune mie; iar 
de vei ascunde de mine ceva, să știi că toate 


păcatele îndoit le vei avea; ia seama dar, de 

eehittirererrett+rrrbrrtrreereter 
vreme ce ai venit la doctor, să nu te întorci 
nevindecat”. 

Cărticica de faţă își dorește să le vină în 
întâmpinare celor care își îndreaptă pașii către 
Taina Sfintei Spovedanii, punând înainte un 
îndrumar pentru Spovedanie alcătuit de 
Fericitul Gheorghe Zăvorâtul din Zadonsk 
(1789-+1836), bărbat de mare nevoinţă, re- 
cunoscut pentru puterea și discernământul său 
lăuntric de către toți marii stareți și Sfinți ruși 
ai veacului al XIX-lea. Fericitul Gheorghe 
Zăvorâtul este propus sprea fi trecut în rândul 
sfinţilor în sinaxarele Bisericii, canonizarea 
urmând a se înfăptui în perioada următoare. 
Cu toate că îndrumarul alcătuit de dânsul este 
concis și punctual, reușește să mijlocească o 
vedere de ansamblu asupra căderilor și 
împotmolirilor omenești. 

În cuprinsul acestui îndrumar am așezat 
și câteva rugăciuni de pocăință ale Sfinţilor, din 
dorința de a înțelege anumite căderi omenești 
din perspectiva acestor bărbați dumnezeiești, 
care prin vederea, rugăciunea și viețuirea lor 
s-au împotrivit păcatului și întunericului 
sufletesc. Din această pricină am socotit că 
+4+4997++raererarr+rrrororrrerer 7 ++? 


EXIL popor rroororopoorppopee 
pentru aceia care își doresc, este binevenit să 
poată împleti strădania lăuntrică de cercetare 
a conștiinței cu popasuri de rugăciune. Cu acest 
gând am cuprins în această cărticică câteva 
rugăciuni de mărturisire ale Sfinților Dimitrie 
al Rostovului (1651-+1709), Tihon din Zadonsk 
(1724-+1783), Ignatie Briancianinov (1807- 
+1867), loan de Kronstadt (1829-+1909), 
precum și ale Stareţilor Evrastie din Pustia 
Glinskului (+1855), Macarie de la Optina (1788- 
+1860), Alexie din Pustia Smolenskului (1846- 
+1928), losif de la Optina (1837-+1911) și cele 
ale Mitropolitului Manuil Lemeșevski (1884- 
+1968) ale Arhiepiscopului loan Șahovski 
(1902-+1989), și ale Mitropolitului Antonie de 
Suroj (1914-+2003). 

În încheierea acestui prolog socotim că sunt 
foarte potrivite câteva cuvinte pline de duh ale 
Părintelui Arhimandrit Benedict Ghiuș (1904- 
+1990), unul dintre marii duhovnici pe care i-a 
avut Biserica Ortodoxă Română. Ultima parte 
a vieţii a dorit să și-o trăiască în singurătate în 
liniștea Mănăstirii Cernica, unde era nelipsit 
de la Sfânta Liturghie. În fapt, în acest locaș 


monahal a trăit deopotrivă experienţa însin- 

gurării prin rugăciune și retragere, precum și 
experienţa prin Liturghie și dialog cu fiii săi 
duhovnicești. Tocmai de aceea, cuvintele sale 
despre apropierea de Euharistie sunt că- 
lăuzitoare prin discernământul și profiunzi- 
mea lor. Redăm în continuare câteva dintre 
gândurile salei: 


În linii mari, Dumnezeu intervine în viața 
noastră prin cuvântul Său, prin dezlegarea de 
păcate dată de preotul Său, prin diversele slujiri 
consacrate ale membrilor Bisericii Lui, prin 
iradierea energiilor divine ale Harului Său mul- 
tiform, dar mai presus de toate prin împărtășirea 
euharistică. 

Cercetările patristice au dus la concluzia că 
un credincios mirean, dacă nu este oprit de 
duhovnicul său, se poate împărtăși ori de câte ori 
se săvârșește Sfânta Liturghie și, de asemenea, la 
concluzia că tradiția recomandă stăruitor să nu se 


1 Cuvintele de aici ale Părintelui Benedict Ghiuș de 
aici încearcă să facă o sinteză a mai amplului său cuvânt 
cuprins în broșura: În ce condiţii ne putem împărtăși?, 
publicată în anul 2003 la Editura Bizantină, sub îngrijirea 
Pr. Prof. Constantin Coman (p. 11, 26, 27, 28). 

celebreze nici o Liturghie fără un număr de cre- 
dincioși care să se cuminece. 

Ca un ecou de peste veacuri, răzbate până la 
noi adâncimea cuvintelor Sfântului loan Gură 
de Aur, adresate duhovnicilor: „Să nu crezi că a 
pune sub canon un penitent este o cruzime și o 
neomenie, ci ea se naște din blândețe, din dorința 
de vindecare și din buna purtare de grijă... Dar 
eu nu caut la mulțimea timpului sau a anilor, ci 
la îndreptarea sufletului. Dacă cel păcătos s-a 
umilit, s-a îndreptat, atunci s-a făcut totul; dacă 
nu este aceasta, apoi timpul cel îndelungat nu 
folosește la nimic! Noi nu căutăm dacă rana a 
fost legată un timp mai îndelungat, ci dacă 
legătura a folosit la ceva. Dacă a folosit și într- 
un timp mai scurt, să nu o mai pui, iar dacă n-a 
folosit la nimic, atunci și după zece ani poți să o 
pui... Aceasta să-ți slujească de hotar pentru 
dezlegarea rănii: dobândirea și vindecarea celui 
legat de păcate”. 

Desigur, nu-i exclus ca odată cu această 
valoare capitală recunoscută actului de îndreptare 
intimă, în Taina Spovedaniei, să mai fie, în cazul 
de față, și altceva: faptul de a descoperi, de pildă, 
cu o uimită conștiință nouă, ce forță nebănuită de 
+ 0 tătarii teraettrtteehhe+ 


phhtbhhbhhhhhbebhbhbhhhhhhdhhhedhe 
a transforma fundamental o viață are Cuvântul 
Domnului pentru un om de credinţă cinstit și 
sincer, în clipa dezlegărilor Spovedaniei: ceea ce 
se spune de preot asupra unui om e ceva ce se 
împlinește aievea întru el... 

În viața modernă trăim sub semnul spiritual 
major al libertăţii și al responsabilității. În orice 
dialog, omul vrea să cunoască cu claritate 
condiţiile ce i se pun și nu se sfiește să pună și el 
condițiile lui. 

Omul de credință de astăzi acceptă 
Împărtășania. După Sfinţii Părinți ai Răsăritului, 
ea vine tocmai să trezească de fiecare dată în noi 
„Chipul lui Dumnezeu”, mereu amenințat, adică 
tocmai dimensiunea profundă și personală a 
libertăţii, a inițiativei, a puterii de creație au- 
tentică, a responsabilității noastre concrete aici și 
acum. 

Crucea Morții și a Învierii — care, cu simbolul 
ei, domină Sfânta Masă a altarului — spune bine 
condițiile dumnezeiești ale Împărtășaniei: trebuie 
să murim la tot ce-i rău, la tot ce-i superficial, la 
tot ce-i mort, la tot ce-i prea facil, pură rutină și 
inerție, și să înviem pentru slujirea chemărilor vii, 
dramatice, cruciale, adevărate ale lui Dumnezeu 
*ăhhhhithhetreerrrrrrtetrerr+e 11 ++ 


+hhhetrrrrhrerrtettirrerrrrititi+ 
și ale vieţii concrete a oamenilor, împreună cu 
Hristos Cel de-a pururi activ. 

E de la sine înţeles că toată lumina nu se face 
dintr-odată. Ea vine încet, trebuie să o căutăm, să 
o cerem, să insistăm, dar ea vine. În scurt, omul 
de credinţă de azi acceptă că Împărtășania este un 
act esenţial al vieții noastre de creștini. 

Dar, ca niciodată, astăzi omul de credință 
trăiește o acerbă sete de esențial. Ca să-și regleze 
tot debitul libertăţii lui, el cere conducerii Bisericii 
de astăzi ceea ce Biserica a acordat încă din timpul 
Apostolilor: să nu pună oamenilor greutăți peste 
ce este necesar (Faptele Apostolilor 15, 28). 

Iată, prin grija Tradițiilor Părinților, premisele 
sunt date. E vorba numai de o intervenţie care să 
aducă o necesară punere la punct practică, dar 
esențială, indicând marile direcții în care trebuie 
să căutăm pentru viitor. E un act cu atât mai 
imperios, cu cât creștinătatea a intrat astăzi într- 
un nou context de evanghelizare. Astăzi, nu-i 
vorba numai de a asigura cu vrednicie primirea 
Sfintelor Taine, ci totodată de a asigura o întreagă 
participare creștină la umanizarea vieții oamenilor 
pe pământ și poate chiar la deschiderea unor noi 
perspective vieții înseși. 

INDRUMAR 

alcătuit de 
STAREŢUL GHEORGHE 
ZĂVORÂTUL DIN ZADONSK 


SPOVEDANIA 
CU CERCETAREA DE SINE 
DUPĂ 
PORUNCI ȘI PĂCATE 


La ce m-am gândit? 

Ce simțăminte am hrănit în inima mea? 

Ce am dorit? 

Unde am fost? 

Ce am vorbit? 

Ce am făcut? 

Și ce n-am făcut? 

Care sunt păcatele mele cele obișnuit 
adică cele pe care le fac din obișnuinţă și d 
multă vreme? 

De câte ori am căzut în acestea? 

Cu ce fel de oameni am avut de-a fac 
adeseori? 


PĂCATELE ÎMPOTRIVA 
CELOR ZECE PORUNCI 


Întâia poruncă 
„Eu sunt Domnul Dumnezeul Tău, să n 


ai alţi dumnezei afară de Mine”. 
Pot 4 ver ethhrtehereăhhhabhehithha 

„phthtrtrtererrirrrrrrrerrdtatoder 
De vreme ce întâia poruncă cere să cre- 


dem în Dumnezeu, să ne închinăm Lui, să-L 
iubim și să ne punem nădejdea în El, atunci 
trebuie să ne întrebăm pe noi înșine și să ne 
cercetăm privitor la acestea: oare credem noi 
în Dumnezeu, oare credem noi sincer, din 
toată inima, cu desăvârșire? lar îndoiala legată 
de credinţă, de Dumnezeu, de nemurirea 
sufletului, de rai și iad — este păcat. La fel 
precum păcate sunt și: 

2 răceala față de credință 

+ necredința 

? întrebuințarea întru cele rele a harului 
și milelor lui Dumnezeu 

* folosirea fără noimă și dreaptă măsură 
a lucrurilor sfinte, a tainelor Sfintei Scripturi 

+ dispreţuirea sfântului locaș 

+ defăimarea sau luarea în derâdere a 
credinţei și a Bisericii 

$ cârtirea împotriva proniei lui Dumnezeu 

$ nesupunerea înaintea voii lui Dumne- 
zeu în întâmplări neprielnice nouă, în boli sau 
pagube 

Phrhtirotebhe arareori? 

vrăjitoria sau descântece și fermecătorie 

+ încrederea în vise sau în superstiții 

+ citirea sau împrumutarea unor cărți cu 
conţinut vătămător? 

+ lipsa dragostei față de Dumnezeu, necu- 
getarea la El, uitarea și sfidarea Lui 

$ faptul de a prețui făpturile, lumea, pe 
noi înșine, avuţia, onorurile și plăcerile mai 
mult decât dragostea față de EI 

+ neîmplinirea făgăduințelor date la 
Sfântul Botez 

+ lepădarea rugăciunii de dimineaţă și de 
seară 

+ nenădăjduirea în mântuire sau încre- 
derea peste măsură în aceasta 

+ faptul de a nu lupta împotriva ispitelor 

$ necumpătarea și nepăsarea 


A doua poruncă 
„Să nu-ți faci chip cioplit, nici altă ase- 
mănare și să nu te închini lor”. 


> Aceeași cumpănire și judecată trebuie aplicată 
astăzi privitor la materialele televizate sau cele accesibile 


pe internet. 

Aceasta cere o închinare adevărată lui 
Dumnezeu, în duh și adevăr. Prin urmare, 
păcatele împotriva ei sunt: 

* închinarea la idoli și nu lui Dumnezeu 

* faptul de a da unor făpturi însufleţite, 
sau neînsufleţite, cinstirea ce 1 se cuvine 
numai lui Dumnezeu 

* încrederea în stăpânitorii lumii acesteia 
mai mult decât în Dumnezeu 

* închinarea lui Dumnezeu neadevărată, 
fățarnică, prefăcută și nedeplină 

* împărțirea inimii între dragostea faţă 
Dumnezeu și față de lume 

* jertfirea fără tragere de inimă a tot ce 
avem de dragul lui Dumnezeu, de se va 
întâmpla să fie nevoie de aceasta 

+ ereziile și înșelările 

+ schismele sau despărțirile de Biserică 

? primirea unor învățători mincinoși 

“tâlcuirile greșite ale Sfintei Scripturi care 
stau împotriva tâlcuirilor Bisericii 

+ nesupunerea față de adevăr când acesta 
este dovedit în chip neîndoielnic 

+ citirea cărților eretice 

A treia poruncă 

„Să nu iei numele Domnului Dumne- 
zeului tău în deșert”. 

Această poruncă cere ca numele lui Dum- 
nezeu să fie folosit în împrejurări cuviincioase și 
trebuincioase. Păcatele împotriva acesteia sunt: 

$ jurământul mincinos, nefolositor, fără de 
trebuință 

$ rostirea numelui lui Dumnezeu fără cu- 
cernicie, în împrejurări necuviincioase, zefle- 
mitoare, sau mai ales întru fărădelege 

+ călcarea legământului 

+ grăirea de rău 

$ hula împotriva lui Dumnezeu, a Bise- 
ricii, a credinţei 

$ sacrilegiul săvârșit împotriva Tainelor 
Bisericii 

+ alăturarea de cei libertini* 

$ citirea unor cărți atee și libertine 

? viața plină de ispitire și desfrânare, sau 
mai ales cea petrecută în acest chip printre 
păgâni și necreștini 


3 E vorba de acele persoane care nu se supun nici 
credinţei, nici practicilor religioase. 
+++ 18 tartrtraeertrratetetrerareee 

A patra poruncă 

„Adu-ţi aminte de ziua Domnului Dum- 
nezeu și o cinstește pe ea”. 

Ea cere cinstirea zilelor de duminică și de 
sărbătoare. Păcat împotriva acestei porunci este: 

+ necinstirea duminicilor și a praznicelor 

+ neparticiparea în aceste zile la Sfânta 
Liturghie, sau participarea nepotrivită, fără 
luare-aminte, lipsită de cucernicie 

$ împrăștierea ușuratică a gândurilor în 
timpul șederii în biserică 

+ faptul de a nu rămâne în biserică până 
la sfârșitul slujbei 

+ șederea necuvioasă în biserică, petrecută 
întru pălăvrăgeală 

+ neascultare învățăturilor sau ascultarea 
acestora cu duh cârtitor, precum și judecarea 
celui ce propovăduiește 

+ petrecerea acestor zile în jocuri, distracții, 
veselii peste măsură, plăceri trupești, la 
spectacole, la lucru, sau silindu-i pe alții către 
astfel de petreceri 

* împotriva acestei porunci păcătuiește și 
acela care nu dă odihnă dobitoacelor sale în 


aceste zile 
++++++4+7+4+2+4+4++9+P++4++7+++++++ 9 +++ 

A cincea poruncă 

„Cinstește pe tatăl tău și pe mama ta, ca 
să-ți fie ţie bine și să trăiești ani mulți pe 
pământ”. 

Această poruncă cere supunere față de 
puterea ocârmuitoare, față de părinți, învă- 
țători și cei înaintați în vârstă. Păcatele împo- 
triva ei sunt: nesupunerea faţă de puterea 
ocârmuitoare duhovnicească și civilă, neînde- 
plinirea datoriei faţă de acestea, nerespectarea 
legilor emise. 

Această poruncă cere ca să se supună 
copiii părinţilor lor și cei mai de jos mai-ma- 
rilor lor și să le ofere dragoste, cinstire, cre- 
dincioșie, ajutor și apărare în caz de trebuință. 
Ei trebuie să nu-i dispreţuiască, să nu-i 
hulească, să nu-i vorbească de rău și să nu-i 
urască pe părinţii și mai-marii lor, să nu 
cârtească și să nu se plângă împotriva lor. 

Părinții și mai-marii trebuie să fie pildă 
pentru copii și cei mai mici. 

Părinţii se cuvine: 

+ să-i îndestuleze pe copii cu hrană și 
băutură, și îndeobște cu toată întreținerea, 
până la vremea cuvenită 
+P+ 20 2449744441 PrIrrrrrot+++t+aara 

4 să le ofere educație trupească și sufletească 

+ să se îngrijească de sănătatea lor 

+ să nu aibă ură față de nici unul, sau să 
nu-l iubească pe unul dintre ei mai mult decât 
pe ceilalți 

+ să îndrepteze neajunsurile lor 

+să nu se poarte cu prea multă îngăduință, 
dar nici cu asprime fără de măsură 

+să nu cruţe nimic pentru a-i face deștepți 
și buni la inimă 

Soții trebuie să le ofere soțiilor lor dra- 
goste, credincioșie, gingășie și blândeţe. 

Soţiile sunt îndatorate faţă de soți cu cin- 
stirea, dragostea, credincioșia și cu împărțirea 
ostenelilor de îngrijire a copiilor sau a familiei. 

Prin urmare, neîmplinirea de către cei a- 
mintiți mai sus a îndatoririlor pe care le au 
unul față de celălalt, sau împlinirea cu nepă- 
sare a acestora, este păcat. 


A șasea poruncă 

„Să nu ucizi”. 

Această poruncă cere să nu-i pricinuim 
nicicum vreun rău aproapelui, să nu-l rănim 
cu nimic și să-l iubim cu toată sinceritatea. 

Phtrtetrrrererereseteeeaereereeeaat 
Păcate împotriva acesteia sunt: 

+ neiubirea aproapelui și atitudinea 
nebinevoitoare față de el 

+ faptul de a-i dori năpăstuirea prin orice 
necaz sau moartea 

+ aducerea lui la moarte încet sau cu 
grăbire 

$ otrăvirea 

$ lovirea 

+ rănirea 

$ ura 

? vrăjmășia 

+ mânia 

$ răzbunarea 

$ gelozia 

$ bănuiala 

$ judecăţile nesocotite 

$ disprețul 

+ încrederea în zvonurile mincinoase și 
vătămătoare pentru cinstea altuia 

? luarea în derâdere 

$ clevetirea 

* lauda și lingușirea 

* înjurătura și sudalma 

+ oferirea prilejului pentru păcătuire 

$ ispitirea 

+ pilda cea rea 

+ pierderea prilejului potrivit pentru 
îndreptare 

$ dezvăluirea unor taine străine 

$ certurile 

$ încăierările ori bătăile 

$ beţiile 

$ sinuciderea și toate cele care aduc la 
aceasta 


A șaptea poruncă 

„Să nu fii desfrânat”. 

Această poruncă cere păzirea credin- 
cioșiei în căsnicie, precum și fecioria și curăția 
trupului și a sufletului a celor care sunt necă- 
sătoriți sau văduvi. Păcate împotriva acesteia 
sunt: 
+ gândurile, dorinţele, atingerile și faptele 
necurate 

+ ocuparea gândurilor cu lucrurile care 
ațâţă poftele desfrânate 

+ privirile necuviincioase 

+ pieptul dezgolit la femei 

$ necuviincioșia în îmbrăcăminte 

+ cuvintele cu două înţelesuri, înșelătoare 
și glumeţe 

+ cântecele și muzica necuviincioasă 

+ citirea cărților sau participarea la spec- 
tacolele cu un conţinut pătimaș ori desfrânat 

+ zăbovirea cu privirea asupra imaginilor 
care înfățișează oameni dezgoliți sau într-un 
chip necuviincios, precum și rochiile neruși- 
nate, dansurile, spectacolele și jocurile ațâță- 
toare! 

+ îndulcirea pătimașă de plăceri și dis- 
tracţii 

+ prisosinţa fără de măsură 

+vieţuirea în trândăvie, în desfătarea sim- 
țurilor și în răsfățare 


A opta poruncă 

„Să nu furi”. 

Această poruncă cere să căutăm folosul 
aproapelui fără nici o păgubire sau năpăstuire 
a acestuia. Păcatele împotriva acesteia sunt: 


+ Este evident pentru toți că în zilele noastre acest 
soi de imagine și de mesaj se răspândește tot mai mult 
cu ajutorul mass-mediei și al internetului. 

$ furtișagul 

+ însușirea unui lucru străin în chip 
viclean și subtil 

$ luarea de mită 

+ jocurile de noroc 

+ neîntoarcerea datoriei sau a zălogului 

$ litigiul nedrept 

+ certarea 

+ jignirea 

+ asuprirea 

+ amăgirea 

$ păgubirea 

+ ridicarea peste măsură a preţurilor la 
mărfuri 

+ folosirea unui cântar înșelător cu greu- 
tăți false 

judecata nedreaptă în vremea unei pro- 
ceduri juridice 

* împovărarea peste puteri a lucrătorilor 
cu munca 

$ silnicia 

+ şiretlicul și vicleniile care lucrează spre 
năpăstuirea aproapelui 

+ falsificarea banilor 

Într-un cuvânt — toate cele ce fac să scadă 
câtuși de puțin avuţia, sau pricinuiesc vreun 
rău cinstei și bunului nume al aproapelui 
nostru. 


A noua poruncă 

„Să nu mărturisești strâmb împotriva 
aproapelui tău”. 

Această poruncă cere ca noi să spunem 
adevărul și lui unuia să-i credem și nu jură- 
mintelor și vorbirii de rău. Păcate împotriva 
acesteia sunt: 

+ minciuna 

* cuvintele cu două înțelesuri 

+ firea închisă și plină de ascunzișuri sau 
nesinceritatea în cuvinte și în împreuna-vor- 
bire 

* pârele și mărturiile mincinoase 

+ apărarea răuvoitoare a unei pricini ne- 
drepte 

$ ascultarea de clevetiri și de tot felul de 
zvonuri fără a le cerceta pe acestea 

* judecarea după părtinire și nu după lege, 
întemeiată doar pe niște pâre și nu pe cerce- 
tarea amănunțită a pricinii 

A zecea poruncă 

„Să nu poftești nimic din ceea ce este al 
aproapelui tău”. 

Această poruncă cere să ne mulțumim cu 
avuţiile noastre și să nu avem gânduri și do- 
rinţe care se pleacă spre păgubirea aproapelui. 
Păcatele împotriva acesteia sunt: 

+ nemulțumirea cu avuţiile noastre 

7 invidia 

+ atitudinea nebinevoitoare 

$ poftirea lucrurilor străine purtată în 
inimă și în gând 

+ lăcomia după bogăție 

+ îndârjirea în săvârșirea a tot felul de 
fapte spre a dobândi cu orice preț împlinirea 
dorinţei noastre de a-l năpăstui pe aproapele 


PĂCATE ÎMPOTRIVA 
CANOANELOR BISERICII 


A nu cinsti Biserica, legile ei, rânduielile, 
puterea duhovnicească, preoții și învățătorii 
Bisericii; a-i disprețui și a-ţi bate joc de ei. 

Anu veni la Liturghie și la celelalte slujbe 


bisericești; a te apropia de Spovedanie și Îm- 

părtășanie fără cuvenita pregătire și binecu- 
vântare; defăimarea și călcarea zilelor de post 
rânduite de Biserică. 


PĂCATELE DE MOARTE 


Mândria 

De ea ţine: 

+ deșertăciunea 

$ slava deșartă 

+ curiozitatea netrebuincioasă 

$ iubirea de mărire 

$ iubirea de sine 

$ lauda de sine 

$ îngâmfarea (aroganța) 

* luxul în îmbrăcăminte, mobilă și întru 
toate cele din afară ale trupului 

$ trufia, cheltuielile nefolositoare 

+ faptul de a te prefera pe tine însuţi prin 
comparație cu toți ceilalți 

+ disprețul față de ceilalți 

* încrederea în propria ta minte, putere, 
bogăţie, rang social și în propriile merite 

$ lipsa de respect și nepăsarea față de lu- 
crurile sfinte 

Iubirea de argint 

Felurile ei: 

+ iubirea de bogăție 

+ lăcomia întru agonisirea acesteia prin 
toate mijloacele 

+ faptul de a nu da milostenie 

+ nesăvârșirea lucrărilor de binefacere 

+ neplata lucrătorilor 

+ dispreţuirea săracilor 

+ nesimţirea față de starea celor sărmani 


Desfrânarea 
Caută la porunca a șaptea (vezi p. 23-24). 


Invidia 

+ râvnirea unei avuţii străine 

+ mâhnirea pentru bunăstarea aproapelui 
+ bucuria pentru năpăstuirea aproapelui 


Lăcomia pântecelui 

+ întrecerea măsurii la mâncare și băutură 

$ beţia 

+ împătimirea gustului 

+ îngăduirea pornirilor trupești 

$ iubirea față de plăcerile simţurilor 

$ iubirea mâncărurilor alese 

Mânia 

+ nerăbdarea 

+ cârtirea 

+ irascibilitatea 

+ supărarea 

+ ținerea minte a răului 

$ faptul de a-i dori cuiva răul ori chiar 
moartea 


Întristarea și lenea 

? nepăsarea față de propria mântuire 

? necunoașterea tainelor credinţei, a înda- 
toririlor și sarcinilor ei 

? amânarea preschimbării lăuntrices 

+ îndepărtarea de Spovedanie și Împăr- 
tășanie 

* lipsa simțământului de cucernicie 

+ delăsarea în citirea cărţilor duhovnicești 

$ uitarea faptului că Dumnezeu este pre- 
tutindeni 

$ neglijarea prilejurilor de a face fapte bune 


* În rusă este folosit aici cuvântul obrașcenie, care se 
tâlcuiește în română prin întoarcere la dreapta credință, 
convertire, schimbare lăuntrică prin pocăință, schimbare a 
minţii și a voinţei după cuvântul lui Dumnezeu, metanoia. 
+++ 30 bererrreterrbrereroeeaaraaa 

$ vieţuirea în trândăvie și în răsfăț 

+ neluarea aminte la glasul conștiinței 

+ pierderea timpului cu somnul prisositor, 
cu joaca, cu vizitele, discuţiile și plimbările 
zadarnice și nefolositoare 

+ nepăsarea întru cele privitoare la che- 
marea noastră 

+ neîmplinirea îndatoririlor credinţei și ale 
evlaviei sau îndeplinirea acestora cu nepăsare 


Păcatele strigătoare la cer 

+ neplata lucrătorilor 

+ obijduirea văduvelor și a orfanilor 

+ păcatul sodomiei 

+ siluirea și uciderea de bună voie a 
vreunui om 


Hula împotriva Duhului Sfânt 

+ tăgăduirea răuvoitoare a adevărului pe 
care l-am cunoscut 

+ deznădăjduirea cu privire la propria 
mântuire 

$ încrederea peste măsură în dobândirea 
mântuirii în ciuda petrecerii unei vieți des- 
frânate 

SPOVEDANIE 
CU CERCETAREA DE SINE 
PRIN ÎNTREBĂRI 


Postul smerește trupul, privegherea 
luminează mintea, tăcerea aduce plânsul și îl 
curățește mai tare pe om, și îi spală sufletul, 
și îl face fără de păcat. 


Spovedania prin întrebarea de sine: 

Cred eu, oare, în Dumnezeu; cred, oare, 
cu sinceritate, cu inimă curată și în chip 
deplin? 

Mă închin, oare, lui Dumnezeu cu ade- 
vărat în duh și în adevăr? 

Oare nu rostesc numele lui Dumnezeu în 
chip necuviincios și în deșert? 

Oare petrec întru cucernicie zilele de 
duminică și de praznic? 

Mă supun, oare, cu desăvârșire cuvântului 
lui Dumnezeu și am, oare, ascultarea cea 
smerită? 

ÎL iubesc, oare, sincer pe aproapele meu și 
nu-i fac, oare, vreo supărare? 

Am dobândit oare neprihănire; am oare 
curăţie sufletească și trupească? 

Păzesc eu, oare, măsura spre ajutorarea 
aproapelui meu astfel încât ajutorul să fie spre 
folosul lui, fără împuţinare și păgubire? 

Oare spun mereu adevărul? Oare nu cum- 
va mă jur și nu cumva vorbesc de rău? 

Sunt, oare, mulțumit de starea mea și oare 
nu am gânduri și dorințe care mă pleacă spre 
a-i face rău aproapelui? 

Cinstesc, oare, Biserica, dogmele ei, rân- 
duielile, cârmuirea duhovnicească, preoții și 
învățătorii Bisericii? Oare nu cumva îi dispre- 
ţuiesc și îmi bat joc de ei? 

Oare mă apropii cu pregătirea și cucernicia 
cuvenite de Spovedanie și Împărtășanie? Oare 
nu calc posturile în zilele rânduite de Biserică? 


Păcatele de moarte 

Oare nu sunt mândru? 

Oare nu sunt iubitor de argint? 

Oare nu sunt desfrânat? 

Oare nu sunt invidios? 

Oare nu sunt stăpânit de lăcomia 
pântecelui? 

Oare nu sunt mânios? 
Oare nu sunt aplecat spre întristare sau 
spre lenevire? 


Păcatele strigătoare la cer 

Oare n-am oprit plata lucrătorilor? 

Oare n-am pricinuit vreo supărare 
văduvelor și orfanilor? 

Oare n-am făcut sodomie? 

Oare n-am săvârșit silnicie? 

Oare nu sunt ucigător de oameni? 


+ 
7i$ 
Li 

Prin multe suferințe 
ni se cuvine nouă 
să intrăm 
întru Împărăţia lui Dumnezeu 
îndemn al Starețului Gheorghe Zăvorâtul 


Mai trebuincios decât toate în această viață 
grabnic trecătoare și mai presus de toate 
științele este știința de a cunoaște poruncile lui 
Dumnezeu, de a le ține minte, de a le păzi și a 
le împlini, și de a nu face altfel decât așa cum 
Domnul și Dumnezeul nostru lisus Hristos ne 
învaţă prin Evanghelia Sa și prin Apostolii Săi. 

Rugăciunea neîncetată, gândurile cele 
bune ale inimii și faptele bineplăcute Dom- 
nului — prin multe suferințe și prin îndelunga- 
răbdare se dobândesc prin credință neșovă- 
ielnică, într-un suflet nestrămutat. Așadar, 
fiece om să caute spre sine însuși cu luare- 
aminte, pentru ca nu cumva să se strecoare în 
ascuns în inima lui gândul fărădelegii. 
Domnul Atotţiitorul, Care a făcut inimile 
noastre, ale fiecăruia în parte, se uită la toate 
faptele și gândurile noastre — la ce am gândit 

și la ce gândesc, la ceea ce fac și ce îmi doresc 
în această viață vremelnică —, și în ziua în- 
fricoșătoarei Sale Judecăţi îi va da Dumnezeu 
fiecăruia după dreptate - după faptele și 
cuvintele săvârșite. De aceea ne este de mare 
trebuinţă să fim cu luare-aminte față de noi 
înșine, să ne cercetăm pe noi înșine: oare eu 
fac și gândesc ceea ce îmi arată Dumnezeu 
întru poruncile Sale? lar dacă nu fac acestea, 
ci altceva, ceva ce e după placul poftei tru- 
pului meu, care stă împotriva Duhului Sfânt, 
atunci cine oare l-ar putea izbăvi pe potriv- 
nicul lui Dumnezeu de mânia Sa cea dreaptă 
și de muncile nesfârșite? Dacă aici nu voiesc 
să rabd scurtă vreme nici o suferință de dragul 
plinirii poruncii lui Dumnezeu, atunci cum 
îmi va fi să îndur focul gheenei, care arde ne- 
încetat și rămâne veșnic nestins? Binecuvântat 
ești, Doamne, luminează-mă cu îndreptările 
Tale: dă-mi gândul mărturisirii păcatelor 
mele; dă-mi smerenie, neprihănire și ascul- 
tare; dă-mi răbdare, mărinimie și blândeţe, și 
mă învrednicește să Te iubesc din tot sufletul 
și cugetul meu, și să fac întru toate voia Ta. 
Amin. 

RUGĂCIUNI 
de pocăință și mărturisire 
ale 
Sfinţilor lerarhi și Stareţi 


DIMITRIE AL ROSTOVULUI + TIHON DIN 
ZADONSK - IGNATIE BRIANCIANINOV + IOAN 
DE KRONSTADT : EVRASTIE DIN PUSTIA 
GLiNSKULUI : MACARIE DE LA OPTINA 
ALEXIE DIN PUSTIA SMOLENSKULUI - LOSIF 
DE LA OPTINA : MANUIL LEMEȘEVSKI - IOAN 
ȘAHOVSKI - ANTONIE DE SUROJ 


threads 


Rugăciune pentru mărturisirea 
cea de zi cu zi 
a omului care pășește pe calea mântuirii 
a Sfântului Dimitrie al Rostovului 


Găsind un loc retras și rămânând singur, așa- 
ză-te și cugetă asupra vieții tale, și adu-ți aminte 
toate păcatele tale pe care le-ai săvârșit din tinerețe 
— atât cele mărturisite, cât și cele nemărturisite. lar 
după ce-ţi vei aminti totul, suspină din adâncul 
inimii, lovește-te î în piept, dacă aceasta-ţi va fi cu 
putință, și plângi. Apoi, ridicându-te, cazi în 
genunchi și ridică-ți mintea de la pământ la Tronul 
lui Dumnezeu cel înconjurat de Heruvimi și 
Serafimi. Acolo, văzându-L cu ochii minții pe 
Dumnezeu „șezând pe un tron înalt și măreț” (Isaia 
6, 1), căutând spre întoarcerea ta, prevăzând toate 
căile tale și ascultând cu luare-aminte ceea ce voiești 
tua-lspune, cazi la picioarele Lui cele preamilostive 
și cu frică începe a-l grăi așa: 


Dumnezeule Preabun, Izvorul bunătă- 
ților și adâncul milostivirii! Ziditorul, 
Răscumpărătorul și Mântuitorul meu! Ție, 

Celui Ce cunoști tainele cele ascunse și 
cercetezi inimile și rărunchii, Își mărturisesc 
păcatele mele și aduc înaintea ochilor Tăi celor 
atoatevăzători, în auzul tuturor Îngerilor și 
Arhanghelilor Tăi, fărădelegile mele. Păcă- 
tuit-am, Doamne al meu și Făcătorule (întru 
cutare și cutare lucru). 

Acestea sunt rănile, bubele și puroaiele 
mele, o, Preamilostivule Doctor! Aceasta e 
povara mea cea grea, o, Preabunule Doamne! 
Aceasta e rușinea și goliciunea mea, o, 
Îndelung-răbdătorule Judecător! Cu aceste 
fapte ale mele am mâniat și am supărat 
bunătatea Ta. Cu acestea am pângărit chipul 
Tău, L-am întristat pe Duhul Tău Cel Sfânt și 
pe Îngerul meu Păzitor, alungându-l de la 
mine. Cu acestea am călcat în picioare și am 
zădărnicit Sângele Tău cel nepreţuit, pe care 
l-ai vărsat pentru mine. Cu acestea mi-am 
nimicit frumusețea sufletului, m-am dez- 
brăcat de harul Tău şi m-am făcut peșteră de 
tâlhari, locaș al demonilor și al patimilor. Cu 
acestea am pângărit Biserica cea răscumpărată 
prin Sângele Tău, întinându-mi tot trupul, 
făcându-mi mădularele mele mădulare ale 

desfrânatei, pângărindu-mi sufletul cu 
gânduri spurcate, hulitoare, trufașe, ticăloase 
și desfrânate. Pe acestea voindu-le și întru ele 
îndulcindu-mă, am ajuns să le fiu demonilor 
bucurie, iar Îngerilor plângere, și mort este 
sufletul meu, căci stă culcat ca în mormânt 
întru obiceiurile cele rele, fiind acoperit cu 
pulberea nesimțirii și astupat cu pietrele 
învârtoșării. Acestea sunt, Doamne, fărăde- 
legile mele, care au covârșit capul meu și sunt 
mai multe decât nisipul mării. Pe acestea 
mărturisindu-le, pe mine însumi mă osân- 
desc, mă judec și vinovat mă socotesc, și nu 
doar pentru cele pe care mi le-am amintit, ci 
și pentru cele pe care nu le mai țin minte, și 
cele pe care nu le pricep ca fiind păcate și de 
aceea nu pot nici să le spovedesc. Pe toate 
acestea întru milostivirea Ta cea nemărginită 
le aduc, Atotmilostive și Preablândule 
Dumnezeu. 

După atâtea și atâtea mulțimi de fapte 
rușinoase, după o atât de mare nebunie și 
întunecare a minţii mele, după atâtea căderi 
cumplite și petrecere întru nesimţire, abia de 
mi-am venit în fire și din adâncul deznădejdii 

mele am căutat spre marea Ta milostivire, care 
nu poate fi biruită cu toate păcatele omenirii, 
și am văzut că nu vrei moartea păcătosului, 
ci cu milă aștepți întoarcerea lui și doar de 
dragul celor păcătoși Ţi-ai vărsat fără cruţare 
al Tău Sânge ca să-i chemi pe ei la pocăință. 
Nepricepând eu ticălosul, eu păcătosul, 
cel ce am covârșit cu măsura păcatele întregii 
hami, cel ce prin faptele mele cele rele am 
ajuns ca un al doilea diavol, cel ce m-am făcut 
următor lui Iuda și părtaș al celor ce Te-au 
răstignit, eu, nemernicul și nelegiuitul, no- 
ianul mârșăviilor celor de tot felul, prăpastia 
cea fără fund a tuturor necurăţiilor, eu 
spurcatul, săvârșitorul cel nerușinat al tuturor 
relelor, alerg și cad la Tine, Atotmilostivule și 
Preaîndurătorule, întru durerea inimii mele 
strigând cu pocăință. Greșit-am, Părinte, la cer 
și înaintea Ta, păcătuit-am și nelegiuit-am, 
fost-am călcătorul poruncilor Tale. Am greșit 
precum nimeni altul vreodată. Nu sunt 
vrednic să mă numesc fiul Tău. Nu sunt 
vrednic să privesc și să văd înălțimea cerului, 
nu sunt vrednic să-mi deschid gura mea 


înaintea Ta, de vreme ce am fost până acum 

vrăjmașul Tău. Dar mă rog bunătății Tale și 
aduc rugăciune înaintea blândeţii Tale. 
Miluiește-mă, Dumnezeule, după mare mila 
Ta și după mulțimea îndurărilor tale curățește 
fărădelegile mele. 

Miluiește-mă, iartă-mă și mă curăţește, 
căci de la Tine este curățirea. Doamne, precum 
voiești poţi să mă curățești. Știu că Tu vrei ca 
toți să se mântuiască: mântuiește-mă dar și 
pe mine, întrucât poţi de voiești. Pleacă-Te, 
Doamne, spre milostivire. Adu-Ți aminte de 
milele și îndurările Tale cele din veac și iartă 
greșelile mele. Nu pomeni faptele mele cele 
rele, nu intra întru judecată cu robul Tău, nu 
îmi răsplăti mie după faptele mele, nici cu 
urgia Ta nu mă osândi și nici cu mânia ta nu 
mă pedepsi. Deschide-mi ușile bunătății Tale, 
deschide-mi ușile pocăinței; primește-mă 
întru pocăință și mă adu întru pricepere. 
Ridică-mă pe mine, cel căzut, caută-mă pe 
mine, cel rătăcit, găsește-mă pe mine, cel 
pierdut, tămăduiește-mă pe mine, cel rănit, 
înviază-mă pe mine, cel mort. 

Doamne Dumnezeule al Puterilor, 


întoarce-mă, adu-mă înaintea Feţei Tale și voi 
Ph 42 Phhărhhrhtrhrithtrtiidaeaaaa 


4bhpebhiterretebretrerathhitoetrae 
fimântuit; luminează Faţa Ta către robul Tău. 
Până când, Doamne, mă vei uita, până în 
sfârșit? Până când Îţi vei întoarce Faţa Ta de 
la mine? Întoarce Faţa Ta de la păcatele mele, 
însă nu-Ți întoarce Faţa de la mine, căci 
îndurerat sunt, auzi-mă cu grăbire. Știu că nu 
sunt vrednic de iubirea Ta de oameni și de 
milostivirea Ta, ci vrednic sunt de chinurile 
ce le are iadul, vrednic sunt de viermele cel 
neadormit, de scrâșnetul dinţilor, de întu- 
nericul cel mai din afară, de focul cel nestins, 
care a fost gătit diavolului și îngerilor lui. 
Vrednic sunt de tartarul de care însuși satana 
se înfricoșează și se cutremură. Însă pe cât de 
nemăsurată este măreția Ta, pe-atât de 
nemărginită e și mila Ta și nu este păcat care 
să biruiască iubirea Ta de oameni. Pentru 
aceea nu deznădăjduiesc, ci îmi pun nădejdea 
întru 'harul Tău cel pururea izvorâtor ce se 
revarsă asupra tuturor neîncetat și fără de 
împuţinare, precum și întru milostivirea Ta 
cea negrăită; în Tine, Doamne, îmi pun 
nădejdea și încrederea, ca să nu fiu rușinat în 
veci. Nădejdea mea ești Tu, Dumnezeule, Cel 
Care nu rușinează nădăjduirea. Nu mă rușina, 

Doamne, la Judecata Ta cea Înfricoșătoare 
înaintea nenumăratelor mulțimi ale Puterilor 
Cerești și ale Sfinţilor Tăi. 

Cu toată inima mă tânguiesc pentru că 
Te-am mâniat, Ziditorul meu, întristând cu 
răutăţile mele veșnica și nesfârșita Ta bună- 
tate, și pe Cel pe Care aveam a-L iubi neînce- 
tat și a păzi poruncile Sale, pe Acela, ca și cum 
L-aș fi urât, prin nenumăratele mele păcate 
L-am trădat. Pe Cel pe Care aveam a-L dori 
cu osârdie, la Acela arareori abia de m-am 
gândit și L-am disprețuit. Pe Cel dintru Care 
aveam a mă sătura îndulcindu-mă, pe Acela 
foarte L-am întristat și L-am tăgăduit. De Cel 
de Care aveam a mă alipi, de Acela m-am 
lepădat. Pentru Cel Ce era singurul pentru 
Care aveam a trăi, pentru Acela am murit, 
trăind pentru păcate, patimi și plăceri. Pe Cel 
de Care aveam a mă teme și pe Care aveam 
a-L cinsti, pe Acela foarte L-am prigonit și 
L-am necinstit întru frații mei cei mai mici și 
întru mine însumi, spurcându-mă pe de-a- 
ntregul cu faptele, cu cuvintele și cu 
gândurile. De Cel Căruia aveam a-l mulțumi 


și pe Care aveam a-L slavoslovi neîncetat, 

alături de El rămânând, de Acela m-am ferit, 
am fugit pe căi desfrânate și m-am lenevit 
a-mi deschide buzele spre slăvirea numelui 
Său preasfânt. 

O, dorirea mea! O, Dumnezeul meu Cel 
milostiv! Nu până în sfârșit să Te mânii pe 
mine, păcătosul! Căci acum pentru toate 
acestea mă tânguiesc cu îndurerare și nu voi 
înceta a mă tângui. O, de nu Te-aș mai mânia 
niciodată pe Tine, Domnul meu! O, de aș fi 
mai degrabă socotit printre morţi, decât să Te 
supăr pe Tine, Domnul meu Bun! 

Pentru ce m-am născut, pentru ce am fost 
crescut, pentru ce trăiesc până acum, dacă pe 
Tine, Stăpânul meu, amarnic Te întristez? Să 
crape acum inima mea de durere, să cadă și 
să se sfărâme împietrirea mea prin tânguire, 
ca să mă topesc tot, precum ceara, prin arderea 
cea lăuntrică, căci L-am pierdut pe Dumne- 
zeul meu, am căzut din harul Său, am întristat 
bunăvoința Sa, m-am înstrăinat de dragostea 
Lui, m-am lipsit de slava Lui, am fost părăsit 
de milostiva Sa cercetare. Să izvorască pâraie 
de apă ochii mei zi și noapte pentru că nu am 
păzit legea Ta, pentru că multe am călcat, cu 
PAPI ILLITLILIrLrrLr+rrTrr++ + +++ 45 +++ 


Phra 
multe am greșit înaintea Ta. Pentru aceasta se 
tulbură inima mea. Nu atât din pricina 
chinurilor se înfricoșează, nu atât din pricina 
căderii dintru bunătăţile cerești se istovește, 
cât pentru aceea se topește, că Te-a mâhnit pe 
Tine, Cel Bun întru toate, Cel Dulce întru 
toate, Cel Iubitor întru toate, Cel Dorit întru 
toate, pentru aceea nu voi înceta a mă tângui 
de acum și până în veci. 

Să piară întru suferință viața mea și anii 
mei întru suspine, să se istovească întru 
durere sufletul meu și oasele mele să se calce 
în picioare pentru că pe Dumnezeul meu, pe 
Făcătorul meu, pe Stăpânul meu, pe Răscum- 
părătorul meu greu l-am întristat. Și oare ce 
mă voi face? Știu că Bun ești Tu, Dumnezeul 
meu, Îndurător ești Tu, Ziditorul meu, 
Milostiv și Darnic ești Tu, Răscumpărătorul 
meu, atât de Milostiv, încât nici sufletul nu Ți 
l-ai cruțat, ci pentru noi, păcătoșii, Ți l-ai pus, 
și nu după fărădelegile noastre ne faci nouă, 
nici după păcatele noastre ne răsplătești nouă. 

Aceasta voi face: la picioarele Tale voi 
cădea, mă voi închina și voi plânge înaintea 
Ta, Doamne, Cel Care m-ai zidit. Eu, adâncul 

păcătoșeniei, întru adâncul milostivirii Tale 
mă arunc, Dumnezeul meu, și Te rog: 
Călăuzește-mă către pocăința cea adevărată 
și adu-mă întru simţire pe mine, nesimțitul și 
împietritul. Căci ai primit pe mulți păcătoși 
care s-au pocăit: pe David, pe Manase, pe 
Iosua, pe vameșul, pe desfrânata, pe fiul cel 
pierdut, pe tâlharul, pe Petru, pe Saul, pe 
Fotinia, pe Taisia, pe Pelaghia, pe Maria 
Egipteanca. Nu mă lepăda pe mine, care i-am 
întrecut pe aceia cu păcatele, căci n-ai venit 
să-i chemi pe cei drepți, ci pe cei păcătoși la 
pocăință. Cheamă-mă, dar, și pe mine, cel 
decât toți mai păcătos. Chiar de n-am făcut 
nici un bine înaintea Ta, dă-mi însă prin mijlo- 
cirea harului Tău să pun început bun. Și mă 
învrednicește, Doamne, să Te iubesc așa cum 
am iubit oarecând păcatul acela, și să-i 
slujesc Ție fără de lenevire, precum i-am slujit 
mai înainte amăgitorului satana. Dar mai de- 
săvârșit Îţi voi sluji Ție, Domnului Dumneze- 
ului meu lisus Hristos, întru toate zilele vieții 
mele, dacă-mi vei da întru ajutor harul Tău. 
Mă minunez cu adevărat de îndelun- 


gă-răbdarea Ta, o, Atotmilostive, pentru că 

atunci când săvârșeam fărădelegile mele nu 
ai adus asupra mea judecata Ta cea dreaptă, 
nici nu m-ai osândit cu urgia Ta, nici nu m-ai 
pedepsit cu mânia Ta, nici nu m-ai lovit cu 
fulgerul dintru înălțime, nici nu ai poruncit 
Pământului să se despice și să fiu azvârlit în 
iad de viu și nici n-ai îngăduit vreunei morți 
năpraznice să mă răpească. Și minunându-mă 
mult de acestea, am cunoscut că nemărginita 
Ta îndurare a așteptat pocăința mea, dar și 
îndreptarea vieţii mele celei spurcate a aștep- 
tat-o cu îndelungă-răbdare și cu milostivire 
și m-a păzit neosândit pentru ca, venindu-mi 
întru simţire și cunoscând fărădelegile mele, 
să mă dezvăţ de pornirile mele cele rele. Iată, 
pe acestea le-am cunoscut și cu pocăință la 
Tine am alergat. Dar nu cu a mea putere am 
izbândit acest lucru, ci Tu m-ai călăuzit și m-ai 
adus la Tine. Oare pentru ce anume ai făcut 
aceasta, și ce Te-a îndemnat la atâta milos- 
tivire, și ce trebuință ai avut de a mă chema și 
pe mine? Nu știu; numai aceea cunosc: că sunt 
păcătos și fără de răspuns, și Ție până acum 
vrăjmaș Ți-am fost, și încă nu m-am îndreptat. 
Însă de vreme ce Tu Însuţi m-ai chemat și 

m-ai adus înaintea Ta, luminează mintea mea, 
deșteaptă buzele mele, învață-mă ce să grăiesc 
înaintea Ta, curățește mulțimea fărădelegilor 
mele, spală nelegiuirile și necurățiile mele, 
stropește-mă cu isopul milei Tale, albește-mă 
mai mult decât zăpada, ca să nu stau înaintea 
Ta plin de ticăloșie și spurcăciune. Mai bine 
mi-ar fi mie să rămân ascuns undeva în stră- 
fundul pământului, decât să stau întru atâta 
rușine înaintea măreției celei neajunse a Slavei 
Tale, cercetat de toți Heruvimii și Serafimii Tăi 
cei ce petrec pururea înaintea Feţei Tale, ară- 
tându-mă lor întru această rușinoasă goli- 
ciune și pe de-a-ntregul întinat și spurcat de 
urâciunile păcatelor. Însă nu se găsește nici- 
unde locul acela, care-ar putea să mă ascundă 
de ochii Tăi cei mai strălucitori decât soarele. 

Mă minunez și sunt nedumerit de-un lucru: 
cum de nu Te scârbești de spurcăciunile mele 
cele atât de pângărite și îmi îngădui să stau 
înaintea Ta cu îndrăzneală, sau mai degrabă aș 
zice cum de mă rabzi să-Ți grăiesc cu atâta 
nerușinare? Cum de nu Te scârbești uitându-Te 
la necurățiile inimii mele și la mârșăviile 
sufletului meu? Cum de nu mă alungă și nu 

mă depărtează de la fața Ta înaintestătătorii Tăi, 
oprindu-mă fără de veste cu armele lor de foc? 
Cum de nu mă aruncă aceștia legat în întune- 
ricul cel mai din afară, scârbindu-se de mine? 
Însă blândeţea și nespusa Ta bunăvoință 
nu voiește să fie una ca aceasta. Căci multă este 
mila Ta, cu adevărat multă. Mai înaltă decât 
cerurile, mai adâncă decât genunea iadului, 
mai largă decât întreg pământul dimpreună cu 
marea este bunătatea Ta, dacă nici măcar 
moartea mea nu o dorește, ci așteaptă întoar- 
cerea și se bucură de pocăința păcătoșilor. 
Mare este mila Ta, Doamne, de vreme ce 
îndelung mă rabzi pe mine, care de-o mulțime 
de ori am făgăduit să mă căiesc și iarăși întru 
aceleași păcate, sau poate că în altele și mai 
cumplite am căzut. Căci în repetate rânduri 
am făgăduit eu pocăința și-am întărit făgă- 
duinţele acelea cu legăminte, însă am minţit, 
pătimașul de mine. Mă căiesc și, înfiorân- 
du-mă, mă întreb: cum de este cu putinţă, 
Doamne, să nu mă trăznești? Și după o vreme 
iarăși fac întocmai. lar Tu încă Te mai milos- 
tivești de mine, fără a mă nimici dimpreună 
cu toate fărădelegile mele. 

Slavă îndelung-răbdării Tale, slavă 
milostivirii Tale, slavă bunăvoinţei Tale, slavă 
mulţimii îndurărilor Tale, slavă noianului 
necuprins al bunătății Tale, slavă Feţei Tale 
celei preamilostive. Înaintea Căreia stând eu 
acum, Doamne al meu, Îţi aduc Ție voia și cu- 
getul meu, cu nădejdea, pe care mi-am pus-o 
întru ajutorarea Ta, ca de acum, din ziua 
aceasta, din ceasul acesta, din clipa aceasta, 
pe cât îmi va fi cu putinţă, să-mi îndrept viața 
mea cea rea și afurisită, iar pentru păcatele 
cele din trecut să mă îndurerez și să mă tân- 
guiesc până la moarte, pe când de cele care 
vin să mă feresc păzindu-mă cu ajutorul Tău. 

Vezi, Doamne al meu, cât îmi urăsc faptele 
cele ticăloase și pe mine însumi pentru 
acestea, și viața mea cea preaspurcată o urăsc, 
și nu mai doresc a Te supăra cu acestea pe 
Tine; Preabunul meu Dumnezeu. Însă Tu, 
Doamne, dă-mi ajutorul Tău, căci fără aju- 
torarea Ta cea atotputernică și fără harul Tău 
nicicum nu mă pot desprinde de lucrările 
mele cele rele și de obiceiul cel păcătos și nici 
o faptă bună nu pot săvârși, întrucât fără Tine 
nu pot face nimic. Am voința de a mă căi, dacă 

Tu, Dumnezeule, îmi vei ajuta, căci Tu mă poți 
curăța. Doamne, ajută-mi și mă voi mântui. 
Cred, Doamne, bunăvoinţei Tale, ajută 
necredinţei mele. Cred că ești aproape de toți 
cei care Te cheamă întru adevăr. Cu adevărat, 
cu adevărat, cu adevărat doresc cu toată inima 
întru pocăință să mă întorc la Tine, Dumnezeul 
meu. Dumnezeule, spre ajutorul meu ia aminte, 
Doamne, ca să-mi ajuţi mie grăbește-Te! 


După aceasta, ridicându-te de la pământ, 
întărește-te în nădejdea ta cea întru Domnul și 
cugetă la marea Sa bunătate și milostivire, citește 
Psalmul 102, ca să se mângâie sufletul tău: 
„Binecuvintează, suflete al meu, pe Domnul, și 
toate cele dinăuntru ale mele, numele cel sfânt al 
Lui”, și așa mai departe. 

Iar dacă nu-ți va fi cu putință a cuprinde toate 
aceste cuvinte, atunci pune-le în mintea ta prin 
mijlocirea acestor rânduri scurte în următorul 
chip: 

1. Îi mărturisesc Dumnezeului meu toate 
păcatele mele; 

2. mă socotesc pe mine însumi nevrednic de 


milostivirea Sa, și vrednic de chinurile cele veșnice; 

3. însă nu deznădăjduiesc; 
4. cer cu smerenie iertare de la El; 
5. îmi pun în gând să îndrept viața mea; 
6. cred cu tărie că vor fi iertate păcatele mele. 


Rugăciunea 
celui prigonit de oameni 
a Sfântului Ignatie Briancianinov 


Îşi mulțumesc Ție, Domnul și Dumnezeul 
meu, pentru toate cele ce se săvârșesc asupra 
mea! Îţi mulțumesc ie pentru toate 
suferințele și ispitele pe care Tu mi le-ai trimis 
spre curățarea și vindecarea sufletului și a 
trupului meu, care au fost pângărite și rănite 
de păcate! Miluiește și mântuiește acele unelte 
pe care le-ai folosit pentru lecuirea mea, pe 
acei oameni care mi-au adus jigniri. Binecu- 
vântează-i pe ei în veacul de acum și în cel ce 
va să fie! Socotește-le lor drept virtute ceea ce 
au făcut pentru mine! Dă-le lor dintru vistie- 
riile Tale cele veșnice răsplată îmbelșugată. 
Ce i-am adus eu Ție? Oare vreo jertfă bine- 
plăcută? Eu Ți-am adus doar păcate, doar 


călcări ale dumnezeieștilor Tale porunci. lar- 
+2444%4441741999+1+47r++PrrI+ 5 +++ 


Pitt sertare 
tă-mă, Doamne, iartă-mă pe mine, cel vinovat 
înaintea Ta și înaintea oamenilor! lartă-mă pe 
mine, cel fără de răspuns! Dăruiește-mi să mă 
încredințez și întru adevăr să cunosc că sunt 
păcătos! Dăruiește-mi să mă lepăd de 
îndreptăţirile cele înșelătoare! Dăruiește-mi 
pocăință! Dăruiește-mi blândeţe și smerenie! 
Dăruiește-mi dragoste către aproapele, 
dragoste neprihănită, pentru toți deopotrivă, 
atât către cei prin care Tu mă mângâi, cât și 
către cei ce mă ocărăsc! Dăruiește-mi răbdare 
întru toate suferințele mele! Omoară-mă 
pentru lume! Taie de la mine voia mea cea 
păcătoasă și sădește în inima mea voia Ta cea 
sfântă, ca numai pe aceasta să o împlinesc cu 
faptele, cu cuvintele, cu gândurile și cu 
simțurile mele. Ție Ți se cade slavă pentru 
toate! Ție Unuia Ți se cuvine slava! Singura 
mea avere este rușinarea feţei și tăcerea 
buzelor! Stând înaintea feței Judecăţii Tale 
întru sărăcăcioasa mea rugăciune, nu găsesc 
întru mine nici un lucru vrednic, ci din toate 
părţile sunt cuprins de mulţimea nenumărată 
a păcatelor mele, ca de un nor des și ca de o 


pâclă, având numai această singură mân- 

gâiere în sufletul meu: nădejdea întru mila și 
bunătatea Ta nemărginită. Amin. 


Rugăciune 
pentru biruirea patimii iubirii de argint 
și a 
lăcomiei pântecelui 
a Sfântului Ignatie Briancianinov 


Doamne, Tu îi cercetezi și îi primești pe 
cei păcătoși! Și îi înviezi pe cei morți! Și 
poruncești apelor mării și vânturilor cerului! 
Și cresc minunat grânele în mâinile Tale, adu- 
cându-ne roadă însutită — pâinea se seamănă, 
se seceră, se coace și se frânge la aceeași 
vreme, într-o singură clipă! Și flămânzești Tu, 
pentru ca să ne izbăvești pe noi de foame! Și 
însetezi Tu, ca să ne potolești nouă setea! Și 
călătorești prin țara izgonirii noastre strâm- 
torându-Te pe Tine Însuţi, ca să ne întorci 
nouă firea cerească cea plină de pace și 
dulceaţă pe care noi am pierdut-o! Tu verși 
sudorile Tale în Grădina Ghetsimani, pentru 
ca noi să încetăm a vărsa sudoarea noastră 
spre câștigarea pâinii și să ne învăţăm a o 

vărsa întru rugăciunea pentru împărtășirea 
cu vrednicie cu Pâinea cea cerească. Spinii cei 
blestemați pe care i-a crescut pământul pentru 
noi, Tu i-ai primit pe capul Tău; Tu Ţi-ai în- 
cununat și Ţi-ai rănit cu spinii capul Tău 
preasfânt! Noi ne-am lipsit de pomul vieții 
cel din Rai și de rodul său, care vestește 
nemurirea celor ce gustă dintru el, iar Tu, 
întinzându-Te pe lemnul Crucii, Te-ai făcut 
nouă rod ce dăruiește viaţă veșnică celor ce 
se împărtășesc cu Tine. Și rodul vieţii, și 
pomul vieții s-au arătat pe pământ, pe tărâ- 
mul izgonirii noastre. Rodul acesta și pomul 
acesta le covârșește pe cele ale Raiului: acelea 
vesteau nemurirea, însă acestea vestesc ne- 
murirea și îndumnezeirea. Tu, prin suferințele 
Tale, ai revărsat dulceaţă întru suferinţele 
noastre. Noi lepădăm plăcerile cele pămân- 
tești și alegem sorții suferinței, numai ca să 
ne facem părtași îndulcirii Tale! Ea este pre- 
cum. o pregustare a vieții veșnice, cu mult mai 
dulce și mai de preţ decât viaţa cea vremel- 
nică! Tu ai adormit cu somnul morţii, care nu 
Te-a putut ţine întru adormirea cea veșnică. 
Pe Tine - Dumnezeul! Tu ai înviat și ne-ai 

dăruit nouă deșteptarea din somnul acesta, 
din cumplitul somn al morţii, dăruindu-ne 
fericita și slăvita Înviere! Tu ai înălţat la Ceruri 
firea noastră cea preînnoită și ai așezat-o de-a 
dreapta Celui mai înainte de veci și dim- 
preună-vecuitor cu Tine, a Tatălui Tău! Doam- 
ne al nostru, dăruiește-ne nouă și pe pământ 
și în Ceruri să slavoslovim, să binecuvântăm 
și să lăudăm bunătatea Ta! Dăruiește-ne a 
vedea cu fața neacoperită înfricoșătoarea, 
neajunsa și minunata Ta slavă, a o vedea 
pururea, a ne închina ie și a petrece fericit 
întru ea. Amin. 


Rugăciune 
pentru biruirea patimii judecării 
aproapelui 
a Sfântului loan din Kronstadt 


Doamne, nu mă lăsa să-mi închipui 
despre mine precum că aș fi cel mai bun dintre 
oameni, ci să gândesc ca despre unul care este 
mai rău decât toţi și să nu osândesc pe nimeni, 
ci doar pe mine însumi să mă judec cu as- 
prime. Amin. 

Rugăciune 
pentru înfrânarea pântecelui 
a Sfântului Ioan din Kronstadt 


Doamne, caută cu milostivire spre robul 
Tău, (numele), care este amăgit de înșelăciunea 
pântecelui și a desfătării trupești. Dăruiește-i 
lui (numele) să cunoască dulceața înfrânării cu 
postul și roadele Duhului care izvorăsc dintru 
aceasta. Amin. 


Rugăciune 
pentru ceasul când îţi vei vedea 
păcatul 
a Sfântului loan din Kronstadt 


Doamne, Tu, Cel Care ai pironit pe Cruce 
păcatele noastre, pironește pe Crucea Ta și 
acest păcat al meu și mă miluiește după mare 
mila Ta. Amin. (Și să te însemnezi cu semnul 
Sfintei Cruci). 


ea 

preia? 
Rugăciune 
către Domnul Iisus Hristos 
a Sfântului loan din Kronstadt 


Doamne, Numele Tău e Dragostea: nu Te 
lepăda de mine, omul cel rătăcit întru înșelare! 
Numele Tău e Puterea: întărește-mă pe mine, 
cel istovit de neputinţă și căzut! Numele Tău 
e Lumina: luminează sufletul meu cel 
întunecat de patimile vieții lumești! Numele 
Tău e Pacea: împăciuește sufletul meu cel 
zbuciumat! Numele Tău este Mila: nu înceta 
să mă miluiești. Amin. 


Rugăciune 
pentru izbăvirea de vrăjmași 
a Sfântului loan din Kronstadt 


" Doamne, Tu ești Judecătorul pămân- 
tului, Tu nu iubești nedreptatea! Auzi ne- 
vrednica mea rugăciune și trimite puterea Ta 
și trimite ajutorul Tău acolo unde mă vor 
întâmpina vrăjmașii cei văzuți și cei nevăzuți 
și fă să se ridice stâlpi în locul acela unde îi va 
întâlni pe ei puterea Ta. Amin. 

Rugăciune pentru Spovedanie 
a Sfântului loan din Kronstadt 


ie, Doamne, Celui Ce ești Unul Bun și 
Care nu ţii minte răul, Îți mărturisesc păcatele 
mele. La Tine cad strigând eu, nevrednicul: 
greșit-am, Doamne, greșit-am și nu sunt 
vrednic să caut spre înălțimea cerului din 
pricina mulțimii nedreptăților mele. Dar, 
Doamne al meu, dăruiește-mi lacrimi de 
umilenie, Cel Ce ești Unul Bun și Milostiv, ca 
prin acestea rugându-mă Ție, să mă curăţesc 
mai înainte de sfârșitul meu de tot păcatul. 
Căci prin înfricoșătoare și groaznice locuri am 
a trece odată ce mă voi despărți de trup, și 
mulțime de demoni întunecaţi și lipsiți de 
omenie mă vor întâmpina atunci, și nimeni 
nu mă va însoți ca să-mi vină întru ajutor sau 
să mă izbăvească. Pentru aceea cad înaintea 
bunătății Tale, să nu mă dai celor ce mă 
batjocoresc, nici să se laude cu mine vrăjmașii 
mei, Bunule Doamne, nici să zică: în mâinile 
noastre ai venit și nouă ne-ai fost dat. Nu, 
Doamne, nu uita mărinimiile Tale și nu-mi 
răsplăti mie după fărădelegile mele, nici nu 

Îşi întoarce fața Ta de la mine. Ci Tu, Doamne, 
mustră-mă, însă cu milă și îndurare, ca să nu 
se bucure de mine vrăjmașul meu. Ci stinge 
primejduirea lui pe care o îndreaptă asupra 
mea și toate lucrările lui le zădărnicește. Și 
dă-mi cale neîmpiedicată către Tine, Bunule 
Doamne, pentru că și de am păcătuit, n-am 
alergat la alt tămăduitor și n-am întins mâinile 
mele către dumnezeu străin. Nu lepăda, dar, 
rugăciunea mea, ci auzi-mă întru bunătatea 
Ta și întărește inima mea întru frica Ta. Și să 
fie harul Tău asupra mea, Doamne, ca un foc 
arzând întru mine gândurile mele cele 
necurate. Căci Tu ești, Doamne, Lumină mai 
presus decât toată lumina, Bucurie mai presus 
decât toată bucuria, Odihnă mai presus decât 
toată odihna, Viaţa cea adevărată și mântuirea, 
care rămâi în vecii vecilor. Amin. 


Rugăciune pentru primirea darului 
Duhului Sfânt 
a Sfântului loan din Kronstadt 


Răpește-mă, Stăpâne, întru prinsoarea 
dulce a Duhului Tău Sfânt și, așa cum se întorc 

pâraiele în miazăzi, vor curge cuvintele mele 
întru slava Ta și spre mântuirea oamenilor Tăi! 
(Psalmul 125, 4) Dăruiește-mi acel dulce și 
puternic îndemn lăuntric de a tălmăci cu les- 
nire pe hârtie plinătatea vedeniilor și a simţi- 
rilor duhovnicești! Fie limba mea pană a 
scriitorului ce degrabă și iscusit — a Preasfântului 
Duh! (Psalmul 44, 2) 

Doamne, vasul Tău sunt: umple-mă cu 
darurile Duhului Tău Sfânt; fără de Tine sunt 
golde orice bunătate sau, și mai rău decât atât, 
plin de tot păcatul. 

Doamne, corabia Ta sunt: umple-mă cu 
încărcătura faptelor bune. 

Doamne, arca Ta sunt: umple-o nu cu 
înșelăciunea iubirii de argint și a plăcerilor, ci 
cu dragostea către Tine și către chipul Tău cel 
însuflețit, care e omul. Amin. 


Rugăciune pentru cei mânioși 
a Sfântului loan din Kronstadt 


Doamne, fă-l bun pe robul Tău acesta, 
(numele), cu puterea harului Tău! Amin. 

Doamne, fă-mă bun pe mine robul Tău, 
cu puterea harului Tău! Amin. 

Rugăciune 
pentru primirea darului blândeții 
și al smereniei întru slujirea aproapelui 
a Sfântului loan din Kronstadt 


O, blândule și smeritule cu inima Făcător, 
Dătător de viață, Răscumpărător, Hrănitor și 
Păzitor al nostru, Doamne lisuse! Învaţă-ne 
pe noi dragostea, blândeţea și smerenia prin 
Duhul Tău Cel Sfânt și ne întărește pe noi 
întru aceste virtuți bineplăcute ie. Însă să nu 
se trufească inima noastră din pricina 
darurilor Tale bogate și să nu ne închipuim 
că noi hrănim, îndestulăm sau ținem pe 
cineva: Tu — Hrănitorul cel de obște al tuturor 
— îi hrănești, îi îndestulezi și îi păzești pe ei. 
Toţi își dobândesc bunăstarea și se odihnesc 
sub aripile bunătăţii Tale, ale mărinimiei Tale 
și-ale iubirii Tale de oameni — și nu sub ale 
noastre, căci noi înșine avem nevoie să ne 
ascundem în umbra aripilor Tale în fiece clipă 
a vieţii noastre. Ochii noștri sunt îndreptați 
către Tine, Dumnezeul nostru, precum sunt 
ochii slugilor spre mâinile stăpânului, sau 
ochii slujnicei spre mâna stăpânei sale, până 

când ne vei umple de darurile mărinimiei 
Tale. Amin. 


Rugăciune 
pentru a dobândi dragoste față de aproapele 
și îndrăzneală înaintea lui Dumnezeu 
a Sfântului loan din Kronstadt 


Doamne, cu putință Îţi este ie să faci un 
lucru ori altul pentru robul Tău (numele). Fă 
pentru el aceasta, căci numele Tău este Bunul 
și lubitorul de oameni și Atotputernicul. Dacă 
noi, răi fiind, știm să le dăm daruri bune nu 
doar copiilor noștri, ci și străinilor, cu cât mai 
mult Tu îi vei da bunătăţi felurite celui care 
cere de la Tine (Matei 7, 11). 

Bunule Iubitorule de oameni! Cel Ce cu un 
singur cuvânt ai făcut făptura și din ea ai 
plăsmuit omul, cercetează-l dar cu nespusa Ta 
iubire de oameni pe robul Tău cel căzut, ca să 
nu piară până în sfârșit lucrul mâinilor Tale. 

Dă-mi mie, Doamne, pururi să iubesc pe 
tot aproapele meu ca pe mine însumi și pentru 
nimic să nu mă mânii pe dânsul, ca să nu 
slujesc diavolului. Amin. 

Rugăciune 
pentru cei mândri și îndărătnici 
a Sfântului loan din Kronstadt 


Doamne, învaţă-l blândeţea și smerenia 
pe robul Tău, (numele), cel căzut întru mândria 
diavolească și depărtează de la inima lui 
întunericul și povara trufiei satanice! Amin. 

Doamne, învaţă-mă blândeţea și smerenia 
pe mine, robul Tău cel căzut întru mândria 
diavolească și depărtează de la inima mea 
întunericul și povara trufiei satanice! Amin. 


Rugăciune 
pentru cei iubitori de argint și zgârciți 
a Sfântului loan din Kronstadt 


Comoara noastră cea nestricăcioasă și 
bogăţia cea nesecată! Dăruiește-i robului Tău 
acestuia, (numele), ce care l-ai făcut după chi- 
pul și asemănarea Ta, să cunoască înșelă- 
ciunea bogăției și faptul că toate cele pămân- 
tești sunt deșertăciune, umbră și vis. Ca iarba 
sunt zilele oricărui om, sau ca vâltoarea, și 

numai Tu Unul ești bogăţia, pacea și bucuria 
noastră! Amin. 


Povăţuire: Pentru nimic să nu te mânii, 
ci să le biruiești pe toate cu dragostea: toate 
supărările și capriciile, toate neplăcerile din 
familie..Să nu știi nimic altceva decât dra- 
gostea. Să zici: eu sunt de vină, eu am greșit. 
Să ţii minte că întocmai precum ești tu nepu- 
tincios, așa este și aproapele, iar neputinţa lui 
prin a ta neputinţă se nimicește; și n-ai de 
ce-i învinui pe cei neputincioși și păcătoși, 
dacă ei își mărturisesc neputința. Pe diavolul, 
cel care e puternic întru răutate, trebuie să-l 
învinuiești. 


Rugăciune pentru cei invidioși 
a Sfântului loan din Kronstadt 


Doamne, luminează mintea și inima 
robului Tău acestuia spre cunoașterea marilor, 
nenumăratelor și necercetatelor Tale daruri, pe 
care le-a primit dintru binefacerile Tale cele fără 
de număr. Căci întru orbirea patimii sale el a 
uitat de Tine și de darurile Tale cele îm- 
belșugate și s-a socotit pe sineși a fi sărac, deși 

este bogat întru bunătăţile Tale. Și de aceea 
caută cu înșelare spre bunurile robilor Tăi, cu 
care, o, preanegrăită Bunătate, îi dăruiești pe 
toți, dându-i fiecăruia după puterile sale și 
după socotinţa voii Tale. Înlătură, Preabunule 
Stăpâne, vălul diavolului de pe ochii inimii 
robului Tău și dăruiește-i lui inimă înfrântă și 
lacrimi de pocăință și de mulțumire, ca să nu 
se bucure de el vrăjmașul, cel ce a prins de vie 
voia lui întru a sa, și să nu-l smulgă din mâinile 
Tale. Amin. 


Rugăciune de pocăință 
a Sfântului loan din Kronstadt 


Doamne, dă-mi să-mi văd păcatele mele, 
ca să nu-i dispreţuiesc pe cei păcătoși 
asemenea mie și să nu port faţă de ei gând 
rău în inima mea, pentru păcatele lor. Ci să 
mă dispreţuiesc pe mine însumi după 
vrednicie, ca pe cel dintâi dintre păcătoși, 
purtând mereu față de mine însumi — față de 
omul cel trupesc din mine - o neîmpăcată 
dușmănie. Amin. 

Rugăciune către Mântuitorul 
a Sfântului loan din Kronstadt 


Doamne, Tu ai venit să ne mântuiești prin 
credința cea întru Tine și cred Ție că ești 
Mântuitorul meu — mântuiește-mă! Tu ai venit 
să înnoiești firea mea cea stricată prin păcat — 
preînnoiește-mă pe mine cel ce m-am făcut pe 
mine însumi stricăcios prin patimi și pofte 
păcătoase, înnoiește-mă sufletește și trupește, 
ca să fiu curat la inimă și voinic la trup spre 
slava Numelui Tău. Tu ai venit să ne izbăvești 
de robia vrăjmașului — izbăvește-mă, dar, de 
robia vrăjmașului celui preamânios, necurat, 
spurcat și scârbos, care mă luptă întru 
mădularele mele și mă apleacă spre pământ, 
cu sila târându-mă către păcat. Tu ai venit să 
ne luminezi — luminează inima mea întunecată 
de patimi. Tu ai venit să le aduni pe cele risipite 
— adună gândurile mele, pe care mi le-a risipit 
vrăjmașul. Tu ai venit să ne întărești întru 
neputința noastră și Apostolul Tău a zis: 
„foarte bucuros mă voi lăuda mai degrabă 
întru slăbiciunile mele, pentru ca să locuiască 
întru mine puterea lui Hristos” (2 Corinteni 12, 

9). Eu sunt cel neputincios până în sfârșit și 
nu-mi este cu putință a face nimic bun fără 
Tine. Nu pot fără Tine nici să gândesc, nici să 
simt binele, nici să doresc binele, nici să-l 
grăiesc și nici să-l plinesc. Sunt cu desăvârșire 
neputincios de a face orice lucru bun fără Tine 
— dă-mi, dar, harul, dă-mi lumina și puterea 
de a gândi și a simţi binele, și de a-l săvârși cu 
lesnire, precum și de a grăi și a face ceea ce-Ți 
este bineplăcut ie. Așa, toată viața mea Ți-o 
dau Ţie, lui Hristos Dumnezeu, Mântuitorului 
meu, Preînnoitorului meu. Curăţește-mă, 
sfințește-mă și mă mântuiește. Ajută-mă, căci 
fără de Tine apropiată și grabnică este pieirea 
mea în fiece clipă. Amin. 


Rugăciune pentru dobândirea duhului 
blândeţii și al smereniei 
a Starețului Evrastie din Pustia Glinskului 


Doamne, dă-mi duhul blândeţii, ca să fiu 
blând cu aproapele meu și înfrânat de la mânie. 
Dăruiește-mi duhul smeritei înțelepciunii, ca să 
nu gândesc despre mine însumi lucruri înalte 
și să nu mă mândresc. Amin. 


+++%4%4%++4++02%2242224++7++7+%1+7%1+ 09 +++ 


dit theterheaeaadharrrrerrtrrhet+ 
Rugăciune pentru izbăvirea 
de osteneala cea necurată€ 
a Starețul Alexie din Pustia Smolenskului 


Doamne lisuse Hristoase, Fiul lui Dumne- 
zeu, Preasfânta mea Născătoare de Dumnezeu 
și tu, Sfinte Mucenice Trifon, trimiteți-mi 
osteneala cea bună și cinstită spre slava lui 
Dumnezeu și spre folosul celor ce sunt 
aproapele meu. Amin. 


Rugăciunea omului care caută pace 
în Dumnezeu 
a Starețul Alexie din Pustia Smolenskului 


Doamne, Dumnezeul nostru! lartă-ne 
nouă toate păcatele noastre cele cu voie și fără 
de voie săvârșite! Facă-se întru toate voia Ta 
cea sfântă cu noi, păcătoșii. lar pe noi ne 
învrednicește ca întru pacea sufletului să ne 
supunem neclintit și întru toate preabunei și 


* Osteneală necurată ar putea fi numit orice lucru 
pe care omul îl săvârșește fără ajutorul lui Dumnezeu, 
după cuvântul Mântuitorului: „Fără de mine nu puteți 
face nimic” (loan 15, 5). 

preaînțeleptei voii Tale, împlinind-o pe 
aceasta. Și prin judecăţile cele numai de Tine 
știute, mântuiește-ne pe noi, nevrednicii robii 
Tăi. De același lucru învrednicește-i și pe cei 
de aproape ai noștri, și pe toţi oamenii Tăi, ca 
Unul Care le cunoști pe toate cele ce sunt cu 
adevărat spre binele nostru, Tu, Cel Atotmi- 
lostiv și Binecuvântat în veci. Amin. 


Rugăciunea duhovnicului înainte de 
Spovedanie 
a Starețul Alexie din Pustia Smolenskului 


Doamne, Dumnezeul meu! lartă-mi mie 
și fiilor mei duhovnicești toate păcatele cele 
cu voie și fără de voie. Învrednicește-mă pe 
mine cu sfințenie, întru pacea sufletului, întru 
sănătate sufletească și trupească să săvârșesc 
aceasta Spovedanie mântuitoare pe care am 
a o primi. Dă-mi cuvânt dintru priceperea și 
cugetarea cea duhovnicească. Dă-le și fiilor 
mei duhovnicești același lucru. Dăruiește-le 
lor duhul de pocăință al inimii și mărturisirea 
cea desăvârșită. Păzește-ne pe noi întru 


credinţa și cucernicia cea adevărată. Dă-ne 

nouă sfânta pace a sufletului și veșnica mân- 
tuire. Căci Tu ești Luminătorul și Mântuitorul 
nostru, și Ție slavă Îţi aducem în vecii vecilor. 
Amin. 


Rugăciune 
pentru împlinirea sufletească 
(o veche rugăciune descoperită și 
îngrijită de Arhiepiscopul loan Șahovski) 


Doamne, Dumnezeul meu, învredniceș- 
te-mă să fiu unealta păcii Tale, 

Pentru ca să aduc dragoste acolo unde 
este ură, 

Pentru ca să iert acolo unde se face 
supărare, 

Pentru ca să fac unire acolo unde se iscă 
ceartă, 

Pentru ca să spun adevărul unde 
domnește înșelarea, 

Pentru ca să înalț credinţa acolo unde 
apasă îndoiala, 

Pentru ca să trezesc nădejdea întru cei 
munciţi de deznădăjduire, 

Pentru ca să aduc lumină întru întuneric, 

Pentru ca să pricinuiesc bucurie acolo 


unde sălășluiește amărăciunea. 
Doamne, Dumnezeul meu, învrednicește-mă 
nu să fiu mângâiat, ci să aduc mângâiere, 
Nu să fiu înţeles, ci să-i înțeleg eu pe alții, 
Nu să fiu iubit, ci să-i iubesc eu pe alţii, 
Căci cel ce dă, acela primește, 
Cel ce se uită pe sine, acela se găsește, 
Cel care iartă, acela va fi iertat, 
Cel care moare, acela se trezește la viaţa 
veșnică. Amin. 


Rugăciune 
pentru năvălirea gândurilor 
a Preacuviosului Stareţ Iosif de la Optina 


Doamne, lisuse Hristoase, depărtează de 
la mine toate gândurile cele necuviincioase și 
nepotrivite! Miluiește-mă, Doamne, căci 
neputincios sunt... Dumnezeul meu ești Tu. 
Ține mintea mea, ca să n-o biruiască gândurile 
cele necurate, ci întru Tine, Făcătorul meu, să 
se îndulcească ea, căci mare este Numele Tău 
pentru cei ce Te iubesc pe Tine. Amin. 

Rugăciune 
pentru lupta cu trupul 
a Preacuviosului Stareţ Macarie de la Optina 


O, Maică a Domnului și Făcătorului meu, 
tu ești rădăcina fecioriei și floarea cea fără de 
ofilire a curăţiei. O, Preasfântă Născătoare de 
Dumnezeu! Tu îmi ajută mie, celui ce sunt 
neputincios prin patimile și bolile mele cele 
trupești, căci nu am decât a ta mijlocire și 
dimpreună cu tine pe cea a Fiului tău și 
Dumnezeului meu. Amin. 


Rugăciune 
pentru orânduirea vieții 
a Mitropolitului Antonie de Suroj 


Dumnezeule, Tu pe toate le știi și dra- 
gostea Ta este desăvârșită; ia, așadar, viața 
aceasta în mâinile Tale și fă cu ea ceea ce eu 
năzuiesc a face, însă nu pot. Amin. 

Rugăciune 
pentru dobândirea darului 
înțelepciunii 
a Mitropolitului Manuil Lemeșevski 


Doamne, primește smerita mea rugăciune 
și pentru mijlocirea acelor oamenilor care au 
fost înțelepțiți de către Tine —a regelui Solomon 
și a dreptului lisus Sirah — cercetează-mă și pe 
mine cu darul priceperii. Înzestrează-mă măcar 
cu o fărâmă de înțelepciune, care e atât de tre- 
buincioasă întru toate lucrările cele duhov- 
nicești, cât și întru cele ale vieţii de zi cu zi. 
Am cunoscut că voia Ta nu este să-Ți aduc 
rugăciunea cea cu multe cuvinte, ci slujirea cea 
plină de osârdie și necăutătoare de răsplată. 
Cunoscătorule de inimi, lisuse, Tu vezi sărăcia 
sufletului meu, de aceea milostivește-Te și nu 
lepăda rugăciunea mea către Tine, ci mă 
cercetează cu bunătatea Ta, pentru ca să le 
săvârșesc pe toate cu izbândă spre slava 
Numelui Tău. Amin. 

Rugăciune 
pentru împăciuirea sufletului 
înfuriat 
a Sfântului Ierarh Tihon din Zadonsk 


Miluiește-mă, Doamne, Fiul lui Dumnezeu: 
sufletul meu rău se înfurie. Doamne, ajută-mi. 
Dă-mi să mă satur și eu, precum câinele, din 
fărâmiturile ce cad de pe masa robilor Tăi. Amin. 


Rugăciune pentru liniștirea 
sufletului înfuriat 
a Sfântului lerarh Tihon din Zadonsk 


Miluiește-mă, Doamne, Fiul lui Dumnezeu 
și Fiul lui David cu trupul, precum ai miluit-o 
pe femeia canaaneancă: sufletul meu rău se 
înfurie din mânie, din înverșunare, din pofta 
cea rea și din alte patimi păgubitoare. Doamne, 
ajută-mi! Strig, către Tine, nu către Cel Ce umblă 
pe pământ, ci către Cel Ce stă de-a dreapta 
Tatălui în Ceruri. Da, Doamne! Dă-mi inimă 
să Te pot urma cu credinţă și dragoste întru 
smerenia, bunătatea, blândeţea și îndelun- 
gă-răbdărea Ta, pentru ca și întru Împărăția Ta 

cea veșnică să mă învrednicesc a mă împărtăși 

dintru masa robilor Tăi, pe care Tu i-ai ales. 
Amin. 


Rugăciune către Mântuitorul 
a Sfântului Dimitrie al Rostovului 


Mântuiește-mă, Mântuitorul meu, după 
bunătatea Ta, și nu după faptele mele! Tu 
voiești a mă mântui, Tu știi în ce chip să mă 
mântuiești. Mântuiește-mă, dar, după cum 
voiești, după a Ta putere, după cum știi cu 
judecăţile pe care numai Tu le cunoști 
mântuiește-mă! Întru Tine, Dumnezeul meu, 
îmi pun nădejdea și voii Tale Sfinte mă 
încredințez — fă cu mine după cum voiești! 
De voiești să mă aduci întru lumină, fii 
binecuvântat! De voiești să mă ţii întru 
întuneric, fii iarăși binecuvântat! De-mi vei 
deschide ușile milostivirii Tale, preabine va 
fi atunci și nespus de frumos. De vei închide 
înaintea mea ușile milostivirii Tale, 
binecuvântat vei fi Tu, Cel ce m-ai ferecat întru 
dreptate. De nu mă vei nimici pe mine 


dimpreună cu fărădelegile mele, slavă 

milostivirii Tale celei nemărginite! De mă vei 
prăpădi dimpreună cu fărădelegile mele, 
slavă judecății Tale celei drepte! Precum 
voiești, tocmește pentru mine lucrul! 


Rugăciune pentru încredințarea în voia 
Domnului 
a Sfântului Dimitrie al Rostovului 


Doamne! Toată dorirea și suspinarea mea 
să fie întru Tine. Toată năzuinţa și râvna mea 
întru Tine Unul să fie, Mântuitorul meu! Toată 
voia și cugetarea mea întru Tine să se 
adâncească și toate oasele mele să zică: 
„Doamne, Doamne! Cine este asemenea ie, 
cine se va asemui cu Tine întru putere, har și 
înțelepciune? Căci pe toate preaînţelepte, 
drepte și bine orânduite pentru noi le-ai făcut”. 


Rugăciune pentru petrecerea întru 
dragostea lui Dumnezeu 
a Sfântului Dimitrie al Rostovului 


Fie ca nimic să nu mă desprindă, nimic 
să nu mă despartă de dragostea Ta cea 

dumnezeiască, o, Dumnezeul meu! Fie ca 
nimic să nu poată a o tăia de la mine: nici 
focul, nici sabia, nici foamea, nici prigoana, nici 
adâncul, nici înălțimea, nici cele de acum, nici 
cele ce vor fi, ci numai aceasta, dragostea Ta, 
să rămână pururea în sufletul meu. Fie ca 
nimic altceva să nu doresc în veacul acesta, 
Doamne, ci zi și noapte să Te caut pe Tine, 
Domnul meu. Și aflându-Te, să primesc 
comoara cea veșnică, să dobândesc bogăţia 
cea fără de sfârșit și să mă învrednicesc de 
toate bunătăţile. 


Îndemn pentru ticăloșia mea 


Scris-am eu, sărmanul Dimitrie, Mitropolitul 
Rostovului și al laroslavului, 
„spre folosul propriei mele ticăloșii. 


Eu știu că răsăritul meu merge spre apus, 
viața merge spre împuţinare, tinerețea se 
apropie de bătrâneţe. Eu trăiesc pentru a 
muri, iar unde mă voi sălășlui după moarte — 
nu știu. Înfloresc în tinerețe, mă usuc la 


bătrâneţe, putrezesc după moarte. Dacă sunt 

muritor, de ce mai trăiesc așa ca și cum n-ar 
trebui să mor niciodată? Iar dacă am să mor, 
atunci de ce nu moare întru mine răutatea și 
căderea în păcat? Dacă va trebui să mă prefac 
în viermi și cenușă, în duhoare și împuţiciune, 
atunci de ce nu mă întorc la cele bune? Dacă 
voi fi cercetat cu de-amănuntul și voi auzi 
răspunsul cel cumplit, atunci de ce nu-mi ud 
cu lacrimi toate mădularele mele și nu tremur 
cu tot trupul meu? 

Așadar, mă voi duce către mormânt cu o 
mare întristare și durere în inima mea și 
ajungând, voi vedea cum e schimbată acolo 
firea mea, cum trupul meu cel mâncat de 
viermi duhnește din pricina putrezirii și cum 
oasele mele s-au prefăcut în cenușă. Între- 
ba-voi, dar, la mormântul meu și voi căuta cu | 
osârdie: unde e frumuseţea chipului meu, 
unde e seninul ochilor mei? Unde mi-e | 
măiestria cuvintelor plăcut întocmite? Unde 
îmi sunt faptele preaslăvite? Unde-mi sunt 
dimpreună vorbirile cu prietenii mei, care 
erau pline de îndulcire și desfătare? Unde e 
toată plăcerea și podoaba deșartă a lumii 


acesteia? Dar iată că aud din mormântul meu 

cum mi se răspunde: „Aici, aici, în sicriul 
acesta; toată frumuseţea ta făcutu-s-a praf, 
cenușă, viermi și duhoare; privește, privește 
la frumuseţea ta, privește și ia aminte cu 
sârguinţă; sărută-mă pe mine, sicriul tău; 
îmbrățișează-mă cu dragoste, căci tu vei locui 
întru mine până în ziua Judecăţii, așteptând 
Judecata cea dreaptă”. lar când mă voi scula 
şi mă voi arăta la Judecată înaintea nefă- 
țarnicului meu Judecător și Dumnezeu, ce voi 
spune atunci eu, nefericitul? La cine voi 
alerga? Ce voi zice spre îndreptățirea mea? 
O! Jale și iar jale! Vai și iarăși vai! Căci dacă 
dreptul abia de se va mântui acolo, atunci eu, 
mult-păcătosul, preaticălosul și împuţitul 
precum un câine, cum mă voi arăta, neavând 
haină de nuntă? lată ce voi citi în cartea 
mormântul meu, pătrunzându-i înțelesul. Și 
voi uda atunci fața mea cu lacrimi și voi începe 
a-L ruga cu toată stăruința pe Preamilostivul 
Dumnezeu, Făcătorul meu: Dă-mi mie, 
preapăcătosului, atotticălosului și mai 
preaîmpuţitului decât un câine, iertarea 
greșalelor mele. Învrednicește-mă pentru 
negrăita Ta bunătate să primesc viața cea 

veșnică după săvârșirea mea, să înviez cu 
bucurie dimpreună cu trupul și sufletul meu, 
să fiu vrednic de șederea cea de-a dreapta Ta, 
în veci și necurmat să Te laud, pentru ru- 
găciunile nădejdii mele celei preaputernice, 
a Preasfintei noastre Stăpâne de Dumnezeu 
Născătoarea și Pururea Fecioara Maria, și ale 
tuturor Sfinților Tăi! Amin. 
O, omule! Fii cu luare-aminte, 
Și ceasul morții tu mereu îl ține-n minte: 
Iar dacă cineva de moarte nu-și va aminti, 
Pe-acela chinul nu-l va ocoli. 


Spovedanie generală a păcatelor 
rostită înaintea preotului 
de către cel care se pocăiește 
alcătuită de Sfântului Dimitrie al Rostovului 


Mărturisesc Domnului Dumnezeului 
Atotţiitorul, Celui slăvit și închinat întru 
Sfânta Treime, Tatălui și Fiului, și Sfântului 
Duh, Preabinecuvântatei Pururea Fecioare 
Maria și tuturor Sfinților, și ție, cinstite Părinte, 
toate păcatele mele pe care le-am făcut cu 


gândul, cu cuvântul, cu fapta și cu toate 

simțurile mele, căci întru păcate am fost 
zămislit, întru păcate m-am născut, întru 
păcate am fost crescut și întru păcate am trăit 
după Botez și chiar și până în ceasul acela. 
Mărturisesc de asemenea că foarte am 
păcătuit prin mândrie, slavă deșartă, înălțare 
de sine atât cu ochii, cât și cu îmbrăcămintea și 
cu toate faptele mele, prin invidie și ură, prin 
dorirea de cinstire și iubirea de argint, prin 
mânie, prin întristare, prin pângărirea 
lucrurilor sfinte, prin jurământ strâmb, prin 
preacurvie, prin hoție și tâlhărie, prin orice fel 
de desfrânare, prin necurăţii preaspurcate, prin 
beţie, prin îmbuibare, prin grăirea deșartă, prin 
pofta trupească, prin sărutare și atingere 
necurată, prin mădularele mele cele născătoare 
de prunci, prin dorirea cu cugetul a uciderii, 
prin faptul că mereu primesc întru nevrednicie 
Trupul și Sângele Domnului, prin înduplecări 
înșelătoare și prin lingușire, prin neștiință și 
nepăsare, prin năzuința spre nedreptate, prin 
agonisirea cea necinstită, prin împlinirea fără 
luare-aminte a lucrărilor bisericești, prin faptul 
că n-am dat îndeajuns milostenie, prin 


asprimea faţă de cerșetori, prin ticăloasa 

primire și ospătare a săracilor, prin asuprirea 
celor din casă care mi-au fost încredințați, prin 
necercetarea bolnavilor și a celor ce se află în 
temnițe, după porunca Evangheliei, prin 
neîngroparea morților, prin neîmbrăcarea 
nevoiașilor, prin nepotolirea foamei celor care 
flămânzesc și-a setei celor care însetează. 
Mărturisesc că nu am adus cuvenita 
cinstire, prăznuire și închinare zilelor de 
sărbătoare — nici Praznicelor Domnești și nici 
celor rânduite Sfinţilor care au bineplăcut Lui, 
şi nu le-am petrecut întru trezvie și curăție. 
Mărturisesc că i-am făcut neplăcere mai-ma- 
relui meu și nu l-am ajutat; că nu i-am mângâiat 
pe cei care-au venit cu cerere la mine, ci chiar 
le-am făcut rău acestora. Greu am păcătuit și 
prin hulirea și clevetirea bătrânilor poporului 
şi a cârmuitorilor, prin nepăzirea credincioșiei 
faţă de prietenii și binefăcătorii mei, prin 
neîmplinirea ascultării cuvenite, prin căutarea 
cea cu cuget necurat la împreunarea trupească, 
prin intrarea trufașă în biserica lui Dumnezeu, 
prin starea mea în picioare, șederea pe scaun, 
sau culcarea pe jos în biserică și urmările 
necuviincioase ce au purces dintru acestea, prin 

grăirile deșarte înăuntrul ei, prin lucrarea 
fărădelegii în biserică, prin discuţii spurcate 
purtate cu alţii. Mărturisesc despre aceea că 
m-am apropiat de sfânta slujire și m-am atins 
de sfintele vase cu inima necurată și cu mâinile 
spurcate, că în biserica Domnului am săvârșit 
cu lene și nepăsare rugăciunile, psalmodierile 
și chemările Numelui lui Dumnezeu. 

Greu am păcătuit prin gândul cel prearău, 
prin cugetarea și povăţuirea cea stricată, prin 
părerea cea înșelătoare, prin judecarea cea 
necumpătată, prin învoirea cea rea și prin sfă- 
tuirea cea nedreaptă, prin dorirea și îndulcirea 
cea spurcată, prin cuvintele cele deșarte, pri- 
sositoare, necurate și supărătoare, prin min- 
ciună, prin înșelări, prin felurite jurăminte, 
prin clevetiri neîncetate, sporind certurile și 
dezbinările și luându-i în râs pe alții, prin 
rostirea glumelor deșarte, prin certuri, prin 
înșelăciuni, prin viclenii, prin bârfe, prin 
bucuria cea plină de deșertăciune și zădăr- 
nicie și prin tot răul. 

Am păcătuit prin cârtire, prin hulire, prin 
stârnirea râsului, prin somnul îndelungat, 
prin vorbirea de rău, prin dojenire, prin vorbe 

murdare, prin batjocură, prin fățărnicie, prin 
vegherea cea neplăcută lui Dumnezeu, prin 
pofta de desfrânare a trupului, prin gânduri 
de curvie, prin îndulciri necurate, prin în- 
voirea cu diavolul, prin călcarea poruncilor 
lui Dumnezeu, prin nepăsarea întru dragostea 
către Dumnezeu și către aproapele, prin 
văzul, auzul, gustul, mirosul și pipăitul cel 
desfrânat și întinat. 

Pierit-am întru toate gândurile, cuvintele, 
dorinţele și faptele mele. Pentru că de toate 
acestea și de toate celelalte fărădelegi prin care 
poate neputința omenească să greșească 
împotriva Dumnezeului și Făcătorului său cu 
gândul, cu cuvântul, cu fapta, cu îndulcirea 
sau cu dorința, întru toate acestea am păcătuit 
și, socotindu-mă vinovat înaintea Feţei lui 
Dumnezeu mai mult decât toţi oamenii, le 
mărturisesc atât pe acestea, cât și acele nenu- 
mărate păcate ale mele pe care le-am făcut cu 
voie sau fără de voie, cu știință sau din 
neștiinţă, eu însumi sau prin mijlocirea altora, 
sau prin ademenirea fratelui meu, și pe care 
eu, din pricina mulțimii lor nu le pot ști, nici 
nu mi le pot aminti. lar ce mi-am amintit, 

aceea am spus, pentru că de toate acestea, 
spuse și nespuse din pricina uitării mele și a 
mulțimii păcatelor, mă căiesc, mă tânguiesc 
și mă socotesc vinovat înaintea Domnului 
Dumnezeului meu. Pentru aceea, cu smerenie 
o rog pe Preasfânta și Preabinecuvântata 
Fecioară de Dumnezeu Născătoare și pe toate 
Puterile Cerești, și pe toţi Sfinţii care au 
bineplăcut lui Dumnezeu, și pe tine, cinstite 
Părinte, înaintea cărora am spovedit toate 
acestea, ca în ziua Judecăţii toți să îmi fie 
martori împotriva diavolului, care-i vrăjma- 
șul și răuvoitorul neamului omenesc, precum 
că pe toate acestea eu le-am spovedit, și ca să 
se roage pentru mine, păcătosul, Domnului 
Dumnezeului meu. Și te rog pe tine, Părinte 
cinstite, ca pe unul care ai această putere ce ți 
s-a dat de la Hristos Dumnezeu, să mă dezlegi 
de toate aceste păcate ale mele pe care le-am 
mărturisit, să mă curățești, să mă ierți și să 
îmi dai canon de pocăință pentru toate 
păcătuirile mele. Căci îmi pare rău cu adevărat 
că le-am săvârșit, și mă căiesc de bună voie, 
având dorința puternică și hotărârea de a mă 


păzi de ele cu ajutorul lui Dumnezeu, pe cât 

e cu putinţă. lartă-mă, Părinte; dezlegă-mă și 
te roagă pentru mine, păcătosul. Amin. 


După aceasta se poate citi rugăciunea către 
Domnul lisus Hristos, Care pentru noi a fost 
răstignit, pentru pomenirea mântuitoarelor Sale 
Patimi, pe care le-a purtat pentru păcatele noastre. 
Pe aceasta citind-o, omul dobândește multă 
umilenie și ca printr-un frâu este ținut de la 
căderea în păcate și este povățuit către îndreptare 
și propășirea vieţii celei bineplăcute lui Dumnezeu. 


Rugăciune pentru lepădarea de sine 
(cu pomenirea Patimilor 
Mântuitorului Hristos) 

a Sfântului Dimitrie al Rostovului 


Ție, Mântuitorului și Răscumpărătorului 
meu, Îţi încredințez acum sufletul meu și toate 
simţurile și cuvintele mele, cugetele și gân- 
durile mele, și toate deprinderile trupului și 
ale sufletului meu, credinţa și vieţuirea mea, 
ziua și ceasul sfârșitului meu, adormirea și 
odihnirea mea întru cele veșnice, dar și 
învierea sufletului și a trupului meu Îţi încre- 

dinţez ie și mă rog: Primește-le întru mâna 
ocrotirii Tale celei dumnezeiești. Cu palmele 
Tale cele răstignite binecuvântează-mă, prin 
rănile Tale păzește-mă și mă izbăvește de tot 
răul. Cu Sângele Tău curățește mulțimea 
fărădelegilor mele. Cu Crucea Ta, întocmai ca 
și cu o suliță, împunge inima mea afurisită, 
pentru ca în afară de Tine, Dătătorul meu de 
viață, nimic altceva să nu iubească, și pentru 
ca să caute spre Tine, Cel răstignit, dim- 
preună-pătimind cu Tine și umplându-se de 
umilenie. De păcat să se scârbească întocmai 
ca de-o vărsătură mârșavă. Să își taie voia sa 
și să și-o încredințeze Proniei Tale, dintru 
Aceea dobândind nădejdea cea folositoare. 
Cu moartea Ta ucide patimile stricătoare de 
suflet ale trupului meu și dă-mi îndreptare 
viţii mele celei rele și desfrânate, răpindu-mă 
din fața cumplitelor căderi în păcate care vor 
să vină, păzind neputința mea de ispitirea 
demonilor, de patimi și de vrăjmășia ome- 
nească, călăuzindu-mă pe calea cea fără de 
primejdii către Tine, limanul meu și tărâmul 
năzuinţelor mele, și numărându-mă dim- 
preună cu oile Tale cele binecuvântate, pentru 

ca laolaltă cu ele să Te slăvesc în veci pe Tine, 
Ziditorul meu, dimpreună cu Tatăl și cu 
Sfântul Duh. Amin. 


Rugăciunea Stareţilor de la Optina 
pentru dobândirea darului 
rugăciunii lui lisus 


Doamne lisuse Hristoase, Fiul lui 
Dumnezeu, Numelui Tău 1 se închină Îngerii 
și oamenii, de Numele Tău se înfricoșează și 
tremură puterile iadului. Numele Tău este 
armă nemincinoasă spre alungarea vrăjma- 
șului, Numele Tău arde păcatele și patimile, 
Numele Tău ne dă putere spre săvârșirea 
nevoinţelor, ne adună laolaltă mintea împrăș- 
tiată și, întru plinirea poruncilor Tale, ne 
îmbogățește cu virtuți; numele Tău face 
minuni și ne unește cu Tine, ne dăruiește pace 
şi bucurie în Duhul Sfânt, iar în viaţa ce va să 
fie ne va aduce în dar Împărăţia Cerurilor. 
Pentru aceea eu, nevrednicul robul Tău, mă 
rog Ție: depărtează de la noi neștiința cea 
duhovnicească, luminează-ne prin cunoaș- 


terea dumnezeiescului adevăr și ne învaţă ca 

fără de rătăcire, întru smerenie, cu luare- 


aminte și cu simțământul părerii de rău ce iz- 
vorăște dintru pocăință, cu buzele, cu mintea 
și cu inima să săvârșesc neîncetat rugăciunea 
aceasta: Doamne, lisuse Hristoase, Fiul lui 
Dumnezeu, miluiește-mă pe mine, păcătosul. 
Căci Tu ai zis, Doamne, cu preacurate buzele 
Tale: „Dacă veţi cere ceva întru Numele Meu, 
vă voi face aceea”. Pentru rugăciunile Preacu- 
ratei Maicii Tale, ale Sfântului Ioasaf al Bel- 
gorodului, ale Sfântului Ierarh Nicolae al Mi- 
relor Lichiei, ale Sfântului Serafim din Sarov 
și ale tuturor sfinţilor Părinților noștri, întru 
Numele Tău cer rugăciunea preasfântului și 
atotputernicului Tău Nume. Auzi-mă pe 
mine Tu, Cel Ce ai făgăduit să-i auzi pe toți 
cei care Te cheamă întru adevăr. Căci al Tău 
este a milui și a mântui și a dărui celui ce se 
roagă, spre slava Ta, dimpreună cu a Tatălui 
și a Sfântului Duh. 
Amin. 


$ 
+eş 
Li 


+At+4+aa +++ tr++er+ere+++e+rr+ 91 +++ 


+rhrtererrrrtarrrererrrrrterrrrrrr 


CUPRINS 


PIOLOpiicnoeeep acea să pai pedonis bai ce 
ÎNDRUMAR PENTRU SPOVEDANIE 

Trupul Tău cel sfânt, Doamne lisuse 

Hristoase, Dumnezeul meu, să-mi fie 

mie, spre viața de veci, și Sângele Tău 
cel scump, spre iertarea păcatelor. 

